text:
IKIMENYETSO GIKOMEYE part-28
.
Ubwo duherukana Jackson twari kumwe mu rugo iwacu atari yatangira kumbwira uko yiriwe police nazo ziba zihateye amatako.
.
ESE ZAGENZWAGA N’IKI ? nibyo tugiye kubona muri iyi part.
Abapolisi bacyinjira twarikanze kuko muri twe nta muntu wari ubiteze. bataragira ikintu bavuga narebye Jackson ndamubaza nti: Jackson wakoze iki gituma baguhiga aho ugiye hose?
Jackson: (asubiza aseka cyaaane) ati: Linda ntakintu kibi nzi nakoze gituma mpigwa na police ahubwo kuko bagusanze iwawe babaze ikibagenza.
Ako kanya umupolisi umwe yahise avuga ati: muve mur’ayo kuko ndumva mwebwe mwabigize ibyoroshye kandi bikomeye.
Jackson: byagenze bite Jeff?
Jeff: Jackson ibintu byadukomeranye nabuze uko ndibubigenze.
Jackson: kutambwira se nyine byagenze bite?
Jeff: saha izi tuvugana Ricky yaducitse kandi twamubuze pe!
Jackson: no no no no! ntibishoboka sinanabyumva! yaba yabacitse ate se buriya?
Jeff: mp’umwanya mbigusobanurire neza nawe uraza ukubyumva
Jackson: ngaho mbwira nkuteze amatwi.
Jeff: reka mbikubwire na linda ahari kuko nawe biramureba. twamwambuye amapingu tugiye kumwinjiza mu modoka ngo tumujyane hamwe n’abandi ariko ya simbutse rimwe ntawamenye ahantu yanyuze. twashakishije hose twahebye kandi urabona ko bwari butangiye no kwira.
Nubwo yari inkuru ibabaje nariturije kuko nabonaga Jackson aziranye cyane n’abo ba police kandi nkaba ntaranashakaga kongera kwibuka amabi uwo mutindi ya nkoreye. gusa na none byanteye kwibaza cyane kuri Jackson nibaza ngo ni muntu ki kuko nabonaga ari umusore udasanzwe.
Jackson yabonye ntangiye guhinduka ahita abwira Jeff ati: genda ndakwisangira kuri office yawe.
.
Jeff yahise acaho we na bagenzi be bari kumwe maze nsigarana na Jackson. Jackson wagaragazaga agahinda mu maso yahise aza aranyegera cyane arambwira ati: Linda umbabarire kuri ibi byose bibaye ndabizi ko nubwo wirinze kugira iby’uvuga ariko urababaye kandi ufite byinshi washoboraga kubivugaho.
Njye: Jackson humura ntakibazo gikomeye mfite kuko n’ibindi biri ku mutima birahagije kuburyo ntakeneye kwiyongerera ibindi.
Jackson: oh! ni gute ugira ibibzo bikomeye ukabimpisha Linda? mbabajwe no kuba ntari mu bantu wizera ushobora kubwira ibyawe ngo niba ari ibibazo tubisangire kandi niba ari n’ibyishimo twishimane. ubiterwa n’iki Linda?
Njye: Jackson mbabarira nukuri nanjye sinjye. gusa mba nanga ko uhangayikishwa n’ibibazo bitari ibyawe.
Jackson: umva please nkwisabire kandi ntumpakanire. uremera kungira umwe mu bantu ukunda kandi wizera ushobora kumbwira ibyawe ukumva ntacyo wishisha?
Njye: Jackson nubwo bingoye bwose, sinabyanga kuko no kuba meze ukunguku uyu munsi wa none ni wowe mbikesha ahubwo Imana ijye ukumpera ibyo ntashobora ku guha.
gusa ndacyafite ikibazo kandi nawe umbabarire umbwize ukuri ntumpishe kuko mbikeneye. mu byukuri uri muntu ki?
Jackson: Linda urakoze cyaaaaaane kuba ibinyemereye. naho uwo ndiwe we, ndi ugukunda utazagusiga uzakuba hafi mu buzima bwose tuzaba turi kumwe.
naba ndi muzima cyangwa ndwaye sinzagutererana kuko ibyo nabyifuje kuva mu mugoroba umwe mbona umwari mwiza w’uburanga n’umutima utasangana abari biki gihe bakunda ibintu basize banyirabyo, bamwe mudashobora kujya inama ngo abe yaguha igitekerezo ariko wowe urumwe nabonye wihariye. mvuze byinshi bwa kwira bugacya gusa uwo niwe ndiwe. uranyuzwe?
Njye: kwihangana byaranze numvaga nsa nuri kurota mpita nibuka Henry Ku munsi wa mbere mpura nawe (soma part-1) amarira y’ibyishimo yabaye menshi maze mvugira hejuru cyane ati: wasanga inzozi zanjye zibaye impamo weeee! ntumbwire ko waba uri henry??
Jackson: ntagushidikanya ni njye gusa ndakwinze ntumbaze byinshi nonaha tuzashaka umunsi nkusobanurire byinshi.
Nasanye nufashwe n’amashanyarazi ndamusimbukira mugwamo ndamuhobora biratinda nsinzira mu gituza cye.
Tugarutse kwa Samantha nyuma yo kubura abana be 2 yabayeho ari nyakamwe atagira umwitaho agahinda neneho karamushengura gusa nimugoroba mbere y’uko aryama yagiye hanze akigera ku muryango abona agapapuro munsi y’urugi aragafata aragasoma asanga ni umugabo we wamwandikiye amubwira ati: Nongeye kugusuhuza cyane. mu magambo make ndagushimiye kuba waremeye kumbyarira abana. kandi ntukwiye guhangayikishwa n’abana kuko bameze neza hamwe na papa wabo.
kandi nanakugaya cyane kuba waremeye guhemukira umuvandimwe wawe Linda n’umubyeyi wawe mama wa Linda. nasanze utagira ubumuntu kuko mu gihe gito twabanye ntiwigeze utekereza kubabyeyi bakureze. nuko rero uzabanze wige kubana nibwo uzamenya agaciro k’umuvandimwe n’umubyeyi.
Ibihe byiza kandi ntukongere kuntekerezaho.
Samantha yamaze gusoma urwo rwandiko yumva ruramusonga gusa yibuka ko ntacyo yabikoraho. Yagiye kubona abona Ricky amugezeho ari kwahagira amusaba ko yamwemerera bakinjira mu nzu akagira icyo amubwira. bakigera mu nzu Samantha yahise yumva itangazo kuri radio ko Ricky yaba yatorotse gereza. yahise amubwira ati: uyu se ni wowe cyangwa?
Ricky: ninjye ariko uramenye ntumvuge.
Samantha: eheeeee! naho bigeze? ubwo rero…………..watch out next one
•
ESE SAMANTHA AREMERA GUCUMBIKIRA RICKY?


c: text/html

text:
>> Igihe cya Pasika
Amasomo yo kuri Pasika, icyumweru cya 1 cya Pasika, A
Isomo rya mbere : Intu 10, 34a. 37-43
Ibyakozwe n’Intumwa
Petero ageze i Kayizareya ku mutegeka w’ingabo z’Abanyaroma, 34aaterura agira ati 37«Mwese muzi ibyabaye muri Yudeya yose, bihereye mu Galileya nyuma ya batisimu Yohani yigishaga. 38Muzi n’ibya Yezu w’i Nazareti : ukuntu Imana yamusize amavuta y’ubutore ibigirishije Roho Mutagatifu, ikamuha n’ububasha ; n’uko yagendaga agira neza aho anyuze hose, akiza abahanzweho na Sekibi bose kuko Imana yari kumwe na we. 39Natwe rero turi abahamya b’ibyo yakoze mu gihugu cy’Abayahudi kimwe n’i Yeruzalemu.
Bamwishe bamumanitse ku giti, 40ariko Imana yamuzuye ku munsi wa gatatu imuha no kwigaragaza ; 41atari kuri rubanda rwose, ahubwo ku bahamya batoranyijwe n’Imana hakiri kare, twebwe abariye kandi tukanywa kumwe na we aho amariye kuzuka mu bapfuye. 42Nuko adutegeka kwamamaza no guhamya muri rubanda, ko ari we washyizweho n’Imana kuba umucamanza w’abaziman’abapfuye; 43abahanuzi bose bemeza ko umwemera wese azaronka imbabazi z’ibyaha, abikesha ububasha bw’izina rye.»
Kuzirikana : Zab 118 (117), 1.4, 16-17, 22-23
ZABURI
- Inyik/ Nguyu umunsi Nyagasani yigeneye:
- nutubere umunsi w’ibirori n’ibyishimo, alleluia !
- Nimusingize Uhoraho kuko ari umugwaneza,
- kandi urukundo rwe rugahoraho iteka !
- Abatinya Uhoraho nibabivuge babisubiremo,
- bati «Urukundo rwe ruhoraho iteka !»
- Indyo y’Uhoraho yarihanukiriye,
- maze indyo y’Uhoraho igaragaza ibigwi !
- Oya ntabwo nzapfa, ahubwo nzaramba,
- maze mpore namamaza ibikorwa by’Uhoraho.
- Ibuye abubatsi bari barajugunye,
- ni ryo ryahindutse ibuye ry’indemyanzu !
- Uhoraho ni we wagennye ko biba bityo,
- maze biba agatangaza mu maso yacu.
Isomo rya kabiri : Kol 3,1-4
Ibaruwa Mutagatifu Pawulo Intumwa yandikiye Abanyakolosi
Bavandimwe, 1ubwo mwazukanye na Kristu, nimuharanire ibyo mu ijuru aho Kristu ari, yicaye iburyo bw’Imana; 2nimurangamire iby’ijuru, aho kurarikira iby’isi. 3Koko mwapfanye na Kristu, none ubugingo bwanyu bwihishe hamwe na We mu Mana. 4Aho Kristu azigaragariza We bugingo bwanyu, icyo gihe namwe muzagaragara muri kumwe na We mu ikuzo ryisesuye.
INDIRIMBO Y’IGISINGIZO CY’IYOBERA RY’IZUKA RYA NYAGASANI
- Bakristu nimwishimire Pasika,
- mutura Ntama igitambo cy’ishimwe.
- Umwana w’intama wakijije intama,
- ni Kristu Muziranenge,
- wunze Se n’abanyabyaha.
- Urupfu n’ubugingo byararwanye,
- Umugenga w’ubuzima arapfa,
- ariko ubu ni muzima araganje.
- Ngaho Mariya Madalena tubwire,
- Wabonye iki aho wari wagiye ?
- «Nabonye imva ya Kristu Muzima,
- mubona afite ishema.
- Nabonye n’abamalayika bahamya Izuka rye,
- mbona n’imyambaro n’ibyo bari bamuhambyemo.
- Kristu amizero yanjye yazutse,
- agiye kubatanga mu Galileya.»
- Turabyemera : koko Kristu yazutse mu bapfuye.
- Nuko rero Mwami Nyir’imitsindo,
- twese utugirire ibambe! Amen (AlIeluya)!
Ibango-ndirimbo ribanziriza Ivanjili :
Alleluya Alleluya
- Kristu, Pasika yacu yishweho igitambo.
- Nitwishimire ibirori by’isangira rya Nyagasani.
Alleluya.
Ivanjili Ntagatifu : Yh 20, 1-9
+ Yohani
lKu wa mbere w’isabato, Mariya Madalena azindukira ku mva butaratandukana; asanga ibuye ryavuye ku rnva. 2Nuko yirukanka asanga Simoni Petero n’undi mwigishwa, wa wundi Yezu yakundaga, arababwira ati «Nyagasani bamukuye mu mva, none ntituzi aho bamushyize.» 3Petero arabaduka na wa mwigishwa bajya ku mva. 4Bombi bagenda birukanka, ariko wa mwigishwa arusha Petero amaguru, amutanga kugera ku mva. 5Nuko arunama abona imyenda irambitse, ariko ntiyinjira mu mva. 6Simoni Petero wari umukurikiye aba arahageze, yinjira mu mva abona imyenda irambitse, 7n’igitambaro bari bapfukishije umutwe we kitarambitse hamwe n’imyenda, ahubwo kizingiye ukwacyo ahandi hantu. 8Nuko wa mwigishwa wari wageze mbere ku mva na we arinjira, aritegereza maze aremera. 9Kugeza ubwo bari batarasobanukirwa n’Ibyanditswe, bivuga ko yagombaga kuzuka ava mu bapfuye.
IVANJILI YA MISA YO KU MUGOROBA WA PASIKA
+ Luka (Lk 24, 13-35)
Ku munsi wa gatatu nyuma y’urupfu rwa Yezu, 13babiri mu bigishwa bajyaga mu rusisiro rwitwa Emawusi; kuva i Yeruzalemu kugerayo hari urugendo rw’amasaha nk’abiri. 14Bagendaga baganira ibyari bimaze kuba byose. 15Igihe rero bakibivugana kandi babyibazaho, Yezu ubwe arabegera ajyana na bo. 16Ariko amaso yabo yari ameze nk’ahumye ntibamumenya.
17Yezu arababwira ati «Ese ibyo mugenda muvugana ni ibiki?» Baherako barahagarara, ariko bijimye mu maso. 18Umwe muri bo witwaga Kiliyofasi aramubaza ati «Ni wowe wenyine uba i Yeruzalemu utazi ibyahabaye muri iyi minsi?» 19Arababaza ati «Ni ibiki se?» Baramusubiza bati «Ni ibyabaye kuri Yezu w’i Nazareti, wari waragaragaje mu bikorwa no mu magambo ko ari umuhanuzi ukomeye, imbere y’Imana n’imbere ya rubanda. 20Twavuganaga n’ukuntu abatware b’abaherezabitambo n’abakuru bacu bamutanze ngo apfe, maze bakamubamba ku musaraba. 21Twebweho twari twizeye ko ari we uzarokora Israheli; none dore uyu munsi ubaye uwa gatatu ibyo byose bibaye. 22Icyakora bamwe mu bagore b’iwacu badutangaje. Mu gitondo cya kare bagiye ku mva 23maze ntibahasanga umurambo we, nuko bagaruka bavuga ko abamalayika bababonekeye, bakababwira ko ari muzima.24Ubundi kandi bamwe muri twe bagiye ku mva babisanga uko abagore bari babivuze, ariko we ntibamubona.»
25Nuko Yezu arababwira ati «Mwa biburabwenge mwe, mutinda kwemera ibyo Abahanuzi bavuze! 26None se Kristu ntiyagombaga kubabara atyo ngo abone kwinjira mu ikuzo rye?» 27Nuko ahera kuri Musa n’Abahanuzi bose, maze abasobanurira , ibimwerekeyeho bui mu Bitabo bitagatifu.
28Bageze hafi y’urusisiro bajyagamo, Yezu asa n’uwikomereza urugendo. 29Ariko bo baramwinginga bati «Gumana natwe kuko bugorobye, umunsi ukaba uciye ikibu.» Nuko arinjira kugira ngo agumane na bo. 30Igihe rero yari ku meza hamwe na bo afata umugati, ashimira Imana, arawumanyura, arawubahereza. 31Nuko amaso yabo arahumuka noneho baramumenya. Hanyuma agira atya arazimira ntibongera kumubona. 32Basigara babwirana bati «Mbega ukuntu imitima yacu yari yuzuye ibinezaneza igihe yatuganirizaga mu nzira, adusobanurin Ibyanditswe!» 33Ako kanya barahaguruka basubira i Yeruzalemu. Bahasanga ba cumi n’umwe bateranye bari kumwe na bagenzi babo bandi, 34bavuga bati «Ni koko! Nyagasani yazutse kandi yabonekeye Simoni!» 35Na bo rero babatekerereza uko byagenze mu nzira, n’uburyo bamumenye amanyura umugati.

robotstxt: allowed

filter: keep


text:
Abafundi n’Abayedi bakunze kwita ba “Nyakabyizi” bagomba kujya batanga umusoro n’amahoro nk’abandi Banyarwanda bakora imirimo yinjiza amafaranga.
Mu kiganiro Komiseri w’Ikigo cy’Igihugu cy’imisoro n’amahoro (RRA), Tushabe Richard yagiranye n’abanyamakuru kuri uyu wa Kabiri tariki ya 12 Nyakanga 2016, yavuze ko Abafundi n’Abayedi bakunze gukora akazi ka ba nyakabyizi bagomba kujya batanga umusoro n’amahoro nk’abandi Banyarwanda binjiza amafaranga.
Tushabe yavuze bafite intego bafite ari iyo kwinjiza umusoro ungana miliyari zirenga igihumbi z’amafaranga y’u Rwanda mu mwaka 2016-2017.
Umuyobozi wa RRA yagize ati “Tudasoresheje umuntu wese ushobora kwinjiza amafaranga ntitwagera ku ntego twihaye zo kwinjiza amafaranga angana na miliyari zirenga igihumbi.”
Yavuze ko mu Rwanda hari ibice byinshi biturukamo amafaranga y’imisoro n’amahoro ariko igice cy’ubwubatsi hamwe n’amahoteli bitubahiriza uburyo bwo gutangamo imisomo n’amahoro, ati “buri mwaka mu gice cy’ubwubatsi n’amahoteli tuba duteganya ko bagomba gusora miliyari zigera kuri 20, ariko mu mwaka ushize wa 2015-2016, twabonye Miliriyari 11 mu bwubatsi, mu mahoteri tubona 8 gusa.”
Akomeza avuga ko bagiye gushyiraho uburyo bwo guhana no kwigisha abantu bose banga gutanga umusoro n’amahoro cyane abubatsi n’abanyamahoteli.
Uburyo Abafundi n’Abayedi bazwi kw’izina rya ba “Nyakabyizi” bazishyura imisoro
Komiseri Mukuru w’Ikigo cy’imisomo n’amahoro, Tushabe Richard yavuze ko umwubatsi wese azajya ahabwa akazi ko kubaka amaze kwerekana uburyo abafundi n’abayedi azakoresha bazajya bishyura umusoro ku nyungu, ati “nta mpamvu yo gusoresha umwarimu, umufundi n’umuyedi ntibasoreshwe .”
Abajijwe uburyo ba nyakabyizi bazajya bishyura kandi ko umubare munini batishyurwa ku kwezi, yagize ati “buri nyubako yose iba ifite umwubatsi uyihagarariye kandi ufite inshingano zo gutanga akazi ku bafundi n’abayedi, azajya ahabwa uburenganzira bwo kubaka cyangwa kubakisha inyubako agaragaje uburyo azajya yishyura abakozi akoresha.”
Tushabe yavuze ko bagiye gukorana n’Urugaga rw’Abubatsi mu Rwanda (Institute of Engineers Rwanda), Umujyi wa Kigali ndetse n’ishyirahamwe ry’abanyamahoteri ku buryo nta gice cy’ubwubatsi cyangwa amahoteri kizongera kunyereza umusoro.
Gusora bizajya bireba umuntu wese wubakisha yaba inzu yo kubamo cyangwa iyo gukoreramo ubucuruzi.
Ikigo cy’imisoro n’amahoro (RRA) gifite inshingano zo gutanga 55.6% by’ingengo y’Imari ya 2016-2017.


text:
Abizera bashya barenga 200 muri Irani na Afuganisitan babatirijwe hamwe
Abizera bashya 214 bo muri Irani na Afuganisitani babatirijwe rimwe mu umubatizo wabereye muri Irani.
Abizera bashya bo mu matorero 8 ya gikirisitu yishyize hamwe ategurira hamwe umubatizo ndetse bahana ubuhamya bw’ukuntu Yesu yahinduye ubuzima bwabo.
Intego z’inyigisho zigishijwe kuri uyu munsi w’umubatizo zagiraga ziti “Yesu ahindura ubuzima” ndetse bamwe batanga ubuhamywa bw’uburyo Yesu yahinduye ubuzima.
Uwitwa Mohammad yavuze ko yahoze ari icyihebe muri bamwe biturikirizaho ibisasu, ariko Yesu yahunduye ubuzima bwe n’imibereho ye.
Uwitwa Morad yifuzaga igihe cyose kumenya ukuri aza gusobanukirwa nyuma yo asomye igice cya 3 cy’urwandiko Pawulo yandikiye Abaroma.
Uwitwa Sahar we yavuze ko akurikije amateka ye ntabwo yumvaga ko yabohoka ku mateka ye yashize, ariko Yesu yarabikoze aramubohora.
Nubwo bigoye kuvuga ubutumwa bwiza mu burasirazuba bwo hagati ariko burakirwa kuko abizera bashya bari kwiyongera muri Irani na Afuganisitani nubwo ari ibihugu bituwe n’umubare munini w’abayisiramu.


text:
Uwo mwashakanye arakubwiye ati “ntujya unyumva…” aho kumuha umwanya ngo akubwire uburyo utamwumva ahubwo utangiye kumwuka inabi , ibi bituma abantu bahora mu ntonganya.
Nubwo byaba bimeze bityo akanyamakuru Réveillez-vous kerekana ko kwirinda ayo makimbirane bishoboka. Kugira ngo ubigereho, ugomba kubanza gusobanukirwa impamvu hari ibintu by’ingenzi uwo mwashakanye avuga ariko ntubyumve nubwo waba wibwira ko wamuteze amatwi.
Ni iki gituma bamwe mu bashanye badatega amatwi bagenzi babo?
Kurangara no kunanirwa: Reka tuvuge ko abana barimo basakuza na televiziyo isakuza, kandi ukaba urimo utekereza ku kibazo wahuye na cyo ku kazi. Noneho uwo mwashakanye atangiye kukuvugisha, akubwira ko hari abantu bari bubasure kuri uwo mugoroba. Uhise wikiriza, uti “nta kibazo.” Ariko se koko ibyo akubwiye urabyumvise? Birashoboka ko utabyumvise.
Gufata ibintu uko bitari: Ibi ni ibintu biteje akaga abenshi bakunze kwita “gutekerereza umuntu.” Bibaho iyo uwo mwashakanye akubwiye ikintu ugahita wibwira ko hari ikindi cyihishe inyuma y’ibyo akubwiye, nyamara mu by’ukuri ari wowe ushobora kuba urimo ukabiriza ibintu.
Urugero: Reka tuvuge ko uwo mwashakanye akubwiye ati “iki cyumweru wamaze igihe kirekire ukora amasaha y’ikirenga.” Kubera ko wumvise ko arimo akunenga, uhise umubwira uti “si wowe ubitera se? Ngomba gukora amasaha y’ikirenga bitewe n’uko usesagura amafaranga.” Uwo mwashakanye arakubwiye ati “humura sinashakaga kuvuga ko ibyo ukora ari bibi.” Ahubwo nashakaga kugusaba ko twasohokana mu mpera z’icyumweru.
Wihutira gushaka umuti w’ikibazo: Umugore witwa Marcie wavuganye n’aka kanyamakuru dukesha iyi nkuru ati “hari igihe mba nshaka gusa kuvuga uko merewe, ariko Mike (umugabo we) agahita ambwira uko nakemura icyo kibazo. Nyamara jye si byo mba nshaka. Mba nifuza gusa ko amenya uko merewe.”
Urumva ikibazo Mike afite ari ikihe? Yihutira gushaka umuti w’ikibazo. Ibyo bizatuma atumva bimwe mu byo Marcie amubwira, cyangwa ntagire n’icyo yumva.
Icyo wakora ngo ubashe gutega amatwi uwo mwashakanye
Jya utega amatwi witonze: Ese iyo hari ikintu cy’ingenzi uwo mwashakanye ashaka kukubwira, uba witeguye kumutega amatwi? Ushobora kuba utabyiteguye. Ubwenge bwawe bushobora kuba buri ahandi. Niba ari uko bimeze, ntugashake kumwereka ko umuteze amatwi, kandi atari ko bimeze. Niba bishoboka, reka ibyo wakoraga maze umutege amatwi witonze, cyangwa se umusabe kwihangana gato kugeza igihe uri bube witeguye kumutega amatwi.
Kumvikana ni ipfundo ry'umunezero usasuye ku bashakanye
Jya ubanza utege amatwi, hanyuma ubone kugira icyo uvuga: Mu gihe uteze amatwi uwo mwashakanye, ujye wirinda kumuca mu ijambo cyangwa kumuvuguruza. Nawe uba uri bugire igihe cyo kuvuga. Icyo uba usabwa icyo gihe ni ukumutega amatwi gusa.
Jya ubaza ibibazo: Kubaza ibibazo bituma urushaho kumva ibyo uwo mwashakanye ashaka kuvuga.
Jya wibanda ku butumwa aho kwibanda ku magambo: Jya uzirikana icyo ashaka kuvuga binyuze ku bimenyetso by’umubiri, amaso n’ijwi akoresha. Uwo mwashakanye ashobora kukubwira ati “ni byiza,” nyamara ashaka kuvuga ngo “si byiza” bitewe n’uko abivuze. Ashobora kukubwira ati “nta na rimwe ujya umfasha,” nyamara ashaka kuvuga ngo “numva nsa n’aho nta gaciro mfite imbere yawe.”
Jya ugerageza gutahura icyo ashatse kuvuga nubwo yaba atari cyo avuze: Naho ubundi, wazasanga mukunda kujya impaka ku magambo yakoresheje, aho kwibanda ku cyo yashakaga kumvikanisha.
Ntukarambirwe kumutega amatwi: Ntukajye ugaragaza ko utamwitayeho cyangwa ngo wigendere, kabone n’iyo ibyo avuga byaba bitagushimishije. Jya wita ku byo uwo mwashakanye akubwira ubivanye ku mutima. Nubwo ibyo bisaba ko umuntu aba akuze mu rugero runaka, bizagira akamaro
Jya ugaragaza ko ushishikajwe by’ukuri n’ibyo avuga: Gutega amatwi umuntu nta kindi bisaba uretse urukundo. Iyo ushishikajwe by’ukuri n’ibyo uwo mwashakanye avuga, kumutega amatwi birizana kandi bigatuma murushaho kuganira nk’uko musanzwe muganira.


text:
NTIWUMVA ABAZIKURERA BOSENIBAKUREBEREHO URINTANGARUGERO
Ni byiza cyane. Urubyiruko rwacu rwose kwifata birashoboka. Musigeho kwitegeza abasore bakenyereye kwirirwa basogongera abari b’u Rwana, n’ibisaza byigize bya nyamuryabana byo gatsindwa. Ndahamya ko abakobwa banyanyagiza ubwari bwabo badasaza batabyicujije, nk’uko uwarinze ubwari bwe atigera abyicuza mu buzima bwe bwose. Imana ibibafashemo.
nimugende icyo muzi nugusebanya, kuki se yabaatabazi uko bari. mugira gusa amashyari.
nibyorwose isuku igira isoko nawe yaba yarabaye urugero rwiza kubanabe aritondape
nibyorwose isuku igira isoko nawe yaba yarabaye urugero rwiza kubanabe aritondape
Uyu mugore noneho aransekeje cyane.ubuse atekerezako abana be bamubwirako babamaze?nagende areke gutera abagabo babo agahinda
Byihorere Maman ! Bizwi n’abagabo babo.


text:
Ababyeyi benshi ntibajya batekereza kurinda abana babo gufatwa ku ngufu. Bumva gufata ku ngufu ari ibintu bishobora kuba ku bana b’abandi gusa. Barabyumva cyangwa bakabisoma mu binyamakuru bagaterera agati mu ryinyo. Bakazamenya ko bishoboka byababayeho. Muri iyi nkuru umwanditse Bangambiki arakwereka uburyo ushobora kurinda umwana wawe ntafatwe ku ngufu.
1. Umwanzi ntaba kure : Ababyeyi batekereza ko umuntu ushobora kubafatira umwana ku ngufu ari ikirara cyangwa ingegera cyangwa umunyamahanga wa kure. Nubwo ari ukuri, 90% y’ abangiza abana akenshi arabasanganywe n’abana, aba ari umuntu umwana azi kandi yizeye. Bishobora kugutangaza ko umuntu wiyubashye, bigaragara ko agukundira umwana nk’umuturanyi, umwarimu,umuganga, umuntu umufasha gukora imyitozo, cyangwa uwo bafitanye isano mu muryango ashobora kwifuza guhuza igitsina n’umwana wawe ataragera mu kigero cyabyo. Simvuze ngo utangire ukeke abantu bose ko bashaka akana kawe, ariko ababikora ni nk’aba. Gusa ugomba kumenya kurinda umwana wawe.
2. Urusha nyina w’umwana imbabazi aba ashaka kumurya:jya witondera umuntu mukuru utangira kwita ku mwana wawe, amugurira utuntu kandi yifuza akenshi kujyana na we bari bonyine. Hari uwabikora adafite umugambi mubi, nyamara uku ni ko abana benshi bafatwa ku ngufu. Ntukarekere umwana mwarimu umusobanurira amasomo mu rugo ngo wigire mu isoko ! Jya uguma aho kandi ubamenyeshe ko igihe cyose ushobora kuza muri salle barimo.
Byagaragara nk’aho ukurikirana abana cyane, nyamara ni byiza kwirinda indwara kuruta kuyivura.
3. Kurikirana ibyo umwana wawe akora : menya imikino ye, uko yitwara ku ishuri, inshuti ze n’ibyo bakorana. Umushakashatsi mu byerekeranye n’abana bafatwa ku ngufu avuga ko abenshi mu bana bafatwa ku ngufu biba byoroshye ko barindwa b’ababyeyi ariko ababyeyi nta cyo bakora. Umugabo ubu uri muri gereza kubera gufata ku ngufu avuga ko ababyeyi aribo babashyira abana babo mu ntoki. Baborohereza uburyo bahura nabo.
4. Umva umwana wawe : Ababyeyi benshi basuzugura ibitekerezo by’abana babo. Ni yo mpamvu abana badakunze no kuvuga abafashe ku ngufu. Ufata ku ngufu abwira umwana ati "Nubivuga iwanyu ntibazabyemera". Akenshi koko ni ko bigenda.
Menya kuganiriza umwana, kandi umufashe gushira ubwoba bwo kukubwira ibyo atekereza. Nakwemerera ko ajya akina n’umuntu mukuru umubaze ubwoko bw’imikino bajya bakina ; nakwemererera ko umuntu mukuru ajya amukoraho, umubaze aho akunze kumukora.
5. Igisha umwana wawe iby’igitsina : umunyururu ufunze azira ibyo gufata ku ngufu yagize ati "Biranyorohera cyane kugusha umwana udafite icyo azi ku by’igitsina." Umwana udafite icyo azi ku by’igitsina ashukwa mu buryo bworoshye kuko aba uwo muntu nk’inshuti idafite icyo imugamijeho.
Ariko ntibyoroshye kwigisha umwana iby’igitsina. Hari n’igihe umwana ubwe aba afite isoni zo kumva umubyeyi amubwira ibyo bintu. Umuco ni ko umeze. Ariko ugomba guhaguruka, ugafata iya mbere. Isoni zirisha uburozi. Ushobora gutangirira ku bice by’umubiri muri rusange umubwira uko byitwa. Wagera ku myanya y’ibitsina nturye iminwa cyangwa ngo ubihe amazina ya cyana bityo ukamwereka ko amazina y’ibitsina ari amazina nk’andi umuntu atagomba kubitindaho.Imboro ukayita imboro, ntuyite akanungu cyangwa ako banyarisha...
Ugomba kubwira umwana ko igitsina cye ari igice spécial cy’ubwiherero, nta muntu n’umwe wemerewe kugikoraho no kugikinisha yaba papa, mama, ndetse na muganga keretse kirwaye. Ukamubwira ko agomba kukubwira uwo ari we wese uzamukora aho hantu akamubabaza cyangwa bikamubuza amahoro. Ugomba kubwira umwana ko hanze aha hari abantu baba bifuza gukora ku gitsina cye kuko bo bibashimisha ariko we bimubabaza. Ntabwo ari ugutera umwana ubwoba, ahubwo ni ukumuha ubumenyi bwamugirira akamaro.
6. Kubaha ni iki ? Ugomba kumenyesha umwana ko atagomba kubaha abantu bakuru bose ibyo bavuze byose, n’ubwo byaba binyuranye n’ibyo wababwiye. Ntugomba kumvisha umwana ko agomba kubaha abantu bakuru bose igihe cyose. Uhiga umwana wo gufata ku ngufu biramworohera iyo asanze umwana yubaha abantu bose ndetse n’abo atazi.
7. Uhishira umwanzi akakumaraho abana. Sobanurira umwana ko nta banga agomba kugirana n’uwo ari we wese adashobora kukubwira. Mwumvishe ko urusha nyina w’umwana imbabazi aba ashaka kumurya.
Ugomba guhora uganiriza umwana ikibazo cyo kwirinda gufatwa ku ngufu kugeza ubwo abyumviye.
Reba Video
Uburyo bwo kurinda Umwana Gufatwa KU Ngufu
Ababyeyi benshi ntibajya batekereza kurinda abana babo gufatwa ku ngufu. Bumva gufata ku ngufu ari ibintu bishobora kuba ku bana b’abandi gusa. Barabyumva cyangwa bakabisoma mu binyamakuru bagaterera agati mu ryinyo. Bakazamenya ko bishoboka byababayeho. Muri iyi nkuru umwanditse Bangambiki arakwereka uburyo ushobora kurinda umwana wawe ntafatwe ku ngufu.
at 3:57:00 AM


text:
Mu mateka y’isi kugeza ubu, ibihugu byarwanaga intambara bigamije kwigarurira ibindi bikaguka byashoboka bikaba byatwara isi yose. Abenegihugu bajya muri izo ntambara babizi neza ko iherezo ari ugupfa cyangwa gukira.
Mu mateka y’isi kugeza ubu, ibihugu byarwanaga intambara bigamije kwigarurira ibindi bikaguka byashoboka bikaba byatwara isi yose. Abenegihugu bajya muri izo ntambara babizi neza ko iherezo ari ugupfa cyangwa gukira.
Amateka y’u Rwanda ntatandukanye n’ay’ibindi bihugu kuri iyo ngingo. Itandukaniro riri mu mateka y’u Rwanda ni abarwanyi bitwaga abatabazi b’abacengeri.
Aba biyemezaga gupfira u Rwanda bakarwana babizi ko bapfa. Intego ngo kwari uguteza umwaku igihugu bamennyemo amaraso kandi u Rwanda rugakomeza kugira igitinyiro mu mahanga. Mbese ni ubundi buryo bwo kurwana ugamije kwagura u Rwanda no guharanira ishema ryarwo.
Igitabo cyitwa “Le Patriotisme Jusqu’au Sang’’ cyanditswe na Padiri Muzungu Bernardin ndetse n’izindi nyandiko zitandukanye, umutabazi w’umucengeri ni umuntu wiyemezaga kuba igitambo akemera kumena amaraso mu gihugu cy’amahanga agamije kurinda u Rwanda no kurwagura.
Mu myumvire y’Abanyarwanda bo hambere, ayo maraso ngo yabaga ari nk’ikiguzi cy’intsinzi y’u Rwanda.
Bamwe mu babaye abatabazi b’abacengeri harimo nka Ruganzu I Bwimba, Robwa mushiki wa Ruganzu, Munyanya, Binama, Gihana wa Cyilima Rujugira, Forongo nawe wari igikomangoma n’abandi benshi.
Ukurikije imyizerere yazanywe n’abazungu ndetse n’ubundi bumenyi bwagiye bwinjira mu muco nyarwanda, Abanyarwanda bo muri iki gihe bashidikanya kuri ubu buryo bw’imirwanire.
Abantu benshi bumva ko bitari bihuje n’ubwenge kwizera ko amaraso y’umuntu yameneka mu gihugu hanyuma ngo icyo gihugu gihure n’ibyago.
Ariko nk’uko Muzungu Bernardin yabyanditse mu gitabo cye, n’abakurambere babyibajijeho maze bafata umwanzuro ko byaba kurwana bisanzwe ndetse no mu buryo bw’ubucengeri byari bifite akamaro.
Ikindi ni uko nkuko Abakurambere bacu babyizeraga, hari ubwo Umunyarwanda yapfaga ari umucengeri maze koko ngo amaraso ye agateza ibyago aho yaguye. Urugero ngo ni urwa Gihana mwene Cyilima Rujugira watabariye i Burundi maze yamara gupfa amapfa akayogoza u Burundi.
Hari abantu bazi ko abatabazi b’abacengeri bavaga mu bwoko bw’abatsobe. Ibi ni uko abenshi mu bapfiriye u Rwanda mu buryo bw’ubucengeri abenshi muri bo bari Abatsobe. Ingero ni nka Rubona rwa Rusimbi, ba Rwambari bombi ndetse na Ntabyera.
Abandi batabariye u Rwanda muri ubu buryo bafite icyo bahuriyeho ni ibikomangoma nka Gihana, Forongo, Robwa ndetse n’umwami ubwe ari we Ruganzu I Bwimba.
Kwemera gupfira u Rwanda no kurwitangira muri ubwo buryo bigaragaza ubutwari budasanzwe bw’Abanyarwanda bo hambere.
Ibi kandi bishimangira imigani Abanyarwanda baca bagira bati “Wanga kumenera igihugu amaraso imbwa zikayanywera ubusa”, n’undi ugira uti “Abo ingoma yahaye amata ni bo isaba amaraso”.
HABIMANA Abdou
Ibitekerezo
Mwiriwe mutubwire inkomoko yu rwanda na mateka ya kigeri 4 rwabugiri Kanda hano umusubize
Mwiriwe mutubwire inkomoko yu rwanda na mateka ya kigeri 4 rwabugiri Kanda hano umusubize


text:
ISOMO RYA MBERE
Ibaruwa ya kabiri Mutagatifu Pawulo Intumwa yandikiye Abanyakorinti (2 Kor 11, 1-11)
Bavandimwe, 1icyampa ngo mushobore kwihanganira ubusazi bwanjye ho gato ! Ngaho se nimunyihanganire ! 2Mbakunda byansajije, nk’uko Imana ibakunda. Nabashyingiye umukwe umwe rukumbi, mbashyikiriza Kristu muri nk’umugeni w’isugi. 3Nyamara nk’uko Eva yaguye mu mutego w’inzoka, ndatinya ko namwe imitima yanyu izahuma, mugateshuka ku bupfura mukwiriye kugirira Kristu. 4Dore nawe, uwadutse wese abamenyesha undi Yezu utari uwo twabigishije, cyangwa se akabarohamo indi roho itari uwo mwahawe, cyangwa se akabazanira indi nkuru nziza itari iyo twabashyikirije, uwo muntu mumutega yombi.
5Ndibwira ko izo ntumwa z’akataraboneka nta cyo zindusha. 6Ndi umuswa koko mu byo kuvuga neza, nyamara si ndi we mu by’ubuhanga. Ibyo twabibagaragarije muri byose no ku buryo bwose. 7Ubwo se cyabaye icyaha cyo kubicishaho bugufi, mbamamariza Inkuru Nziza y’Imana ku buntu, kugira ngo mbaheshe agaciro ? 8Nacuje za Kiliziya z’ahandi, nemera gutungwa na zo ngo mbone uko mbakorera. 9Iyo nagiraga icyo nkenera ndi iwanyu nta we nigeze ndushya, kuko ibyo nari mbuze nabihabwaga n’abavandimwe baturutse muri Masedoniya. Iteka ryose nirinze kubagora, kandi nzakomeza kubyirinda. 10Mbarahirije ukuri kwa Kristu undimo, nta we uzanyaga iryo shema mu turere twose two muri Akaya. 11Kuki se ? Kuko se ntabakunda ? Imana ni Yo ibizi !
ZABURI (Zab 111 (110),1-2, 3-4, 7-8)
Inyik/ Ibikorwa by’Uhoraho birangwa n’ukuri n’ubutungane.
Nzasingiza Uhoraho n’umutima wanjye wose,
mu nteko y’intungane no mu ikoraniro rusange.
Ibyo Uhoraho yakoze biratangaje,
ababyitayeho bose bahugukira kubizirikana.
Ibikorwa bye birangwa n’ubwiza n’ubudasumbwa,
kandi ubutungane bwe bugahoraho iteka.
Yashatse ko bagenda bibukiranya ibitangaza bye,
Uhoraho ni umunyaneza n’umunyampuhwe.
Ibyo akora byose birangwa n’ukuri n’ubutungane,
amategeko ye yose akwiriye kwiringirwa.
Yashyiriweho abo mu bihe byose kandi ku buryo budasubirwaho,
akaba agenewe kubahirizwa nta buryarya n’ubuhemu.
IBANGONDIRIMBO RIBANZIRIZA IVANJILI (Rom 8, 15)
Alleluya Alleluya.
Tuyobowe na Roho Mutagatifu utugira abana bayo,
Imana tuyita “Data”.
Alleluya.
IVANJILI
+ Matayo (Mt 6, 7-15)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 7« Igihe musenga ntimugasukiranye amagambo nk’abatazi Imana, bibwira ko amagambo menshi ari yo atuma bumvwa neza. 8Ntimukagenze nka bo ; kuko So azi neza icyo mukeneye na mbere y’uko mukimusaba. 9Mwebwe rero mujye musenga mugira mti :
‘Dawe uri mu ijuru,
izina ryawe ryubahwe,
10Ubwami bwawe nibuze,
icyo ushaka gikorwe mu nsi nk’uko gikorwa mu ijuru.
11Ifunguro ridutunga uriduhe none.
12Utubabarire ibicumuro byacu,
nk’uko natwe tubabarira abaducumuyeho.
13Ntudutererane mu bitwoshya, ahubwo udukize ikibi.’
14Koko nimubabarira abantu amakosa yabo, So wo mu ijuru na We azabababarira ayanyu. 15Naho nimutababarira abantu, na So ntazabababarira amakosa yanyu. »


text:
Chorale Louange CEP/UR-CE yateguye igiterane bise “arakumva concert”, gifite intego dusanga muri Nehemiya 13:4. Kikazaba guhera taliki ya 21 kugeza ku ya 22/02/2015, buri saa munani (14h) kugeza saa kumi n’ebyiri z’umugoroba (18h), mu ishuri rikuru nderabarezi rya Kigali (KIE).
Mu kiganiro n’ushinzwe itangazamakuru muri iyi korali, Usanzumuhire Laurent, yadutangarije ko iki giterane kizakorwa mu buryo bwa Live. Bakaba baragiteguye bagamije kwibutsa abantu ko Imana yumva kandi ko n’ubwo amasezerano yayo yatinda asohora.
Iki giterane kizarangwa n’ubutumwa bwiza haba mu ndirimbo ndetse no mu ijambo. Abahanzi n’amakorali bazakiririmbamo ni Phn (muganga) Albert Niyonsaba, Isai Uzayisenga, chorale Elayono ibarizwa yo kuri ADEPR Remera, Chorale Rehoboth yo kuri ADEPR Rukiri ya II. Usanzumuhire akaba ahamagarira buri wese kuzakitabira kuko ngo kwinjira bizaba ari ubuntu.


text:
Reverand Pasiteri Antoine Rutayisire ahamya ko mu matorero menshi bakwiye kwigisha ijambo ry’Imana mu kuri no mu mwuka kugira ngo bigire umumaro wo gutuma umubare w’abakora ibyaha n’abagana inzira y’irimbukiro ugabanuka.
Mu Rwanda ndetse no ku isi havuka amatorero menshi umunsi ku munsi, ariko ugasanga n’ubundi imbuto z’abayasengeramo zidakwiriye abihannye. Ibi bituma abenshi bagana irimbukiro cyangwa batazabona ubwami bw’Imana.
Reverand Pasiteri Antoine Rutayisire avuga ko bikwiye amatorero gutanga ubutumwa uko bikwiye kandi n’abakiristu na bo bakwiye kwakira ubwo butumwa bakava mu byaha kandi na bo ubwabo bakagira uruhare rwo kugarura izindi ntama kuri Yesu.
Reverand Pasiteri Antoine Rutayisire ngo asanga abashumba bakwiriye gutanga ubutima uko bikwiye
Avuga ko mu matorero anyuranye hataburamo ababi n’abeza kuko no mu bigishwa ba Yesu harimo Yuda. Ngo ahubwo abayobozi b’amatorero bakwiye gukora ibishoboka byose bakarandura urumamfu rwangiza abana b’Imana.
Agira ati : ” Icyo dukora twe ni ukubwiriza ubutumwa bwiza ababwumva bakabwumva bagahinduka. Gusa nk’uko Yesu yabivuze, ngo ‘mureke urumamfu rukurane n’ingano mu gihe cy’isarura bazabitandukanya’, ni ko bimeze. Mu matorero ya none harimo ababi n’abeza ariko twifuza ko n’abo babi bahinduka bakamenya Imana.”
Akomeza avuga ko n’ubwo bakora ibishoboka byose ngo abantu bahinduke, usanga hari abinangiye umutima bakaguma kuba babi bakora ibyaha. Avuga ko nta bushobozi bafite bwo kubuza abantu kureka gukora ibyaha kuko n’ubwo umubare munini ari uw’abadasenga, no mu itorero ubwaho abakiristu nabo bakora ibyaha.
Agira ati : ” Nta polisi tugira ngo iratuburiza abakristu gukora ibyaha. Yewe ntitwafata n’inkoni ngo tubakubite ngo bareke ibyaha. Icyo dukora ni ukubigisha ijambo ry’Imana, tukabasengera na Mwuka Wera akabidufashamo tukaba twatuma benshi bava mu nzira y’irimbukiro”.
akomeza agira ati : ” Na leta igira inzego zitandukanye zirinda umutekano nka polisi, ingabo z’igihugu, n’izindi . Ariko se kuki abantu bakomeza bakica amategeko? Ni nk’uko rero no mu nzu y’Imana abo ntibabura, badashaka kuva mu byaha. Ariko igihe kizagera urumamfu ruzarandurwe rutwikwe.”
Pasiteri Rutayisire asaba abayobozi b’amatorero kwigisha ijambo ry’Imana mu buryo bukwiriye batagamije inyungu zabo bwite, bakagira ubushake bwo kwigisha abakristu inyungu bavana mu gukizwa, ibyiza byo kujya mu ijuru bigatuma benshi mu bari kuzarimbuka bagaruka ku Mana. Akomeza avuga ko hamwe no kuyoborwa na Mwuka Wera wemeza iby’ukuri, gukiranuka n’urubanza, gusenga n’ijambo ry’Imana rizamurikira abantu bayo bagakizwa bakava mu byaha
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugira ngo umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Sophie Nyirabakwiye


text:
Nakomeje rero gutega amatwi nkumva ba nyir’igihugu basaba ibintu binyuranye. Ibyifuzo byiganje ni ibijyanye no kwegerezwa ibikorwa remezo birimo kongera ingano y’amashanyarazi, kubaka imidugugu y’icyitegererezo, imihanda ya kaburimbo, n’amavuriro, gusakaza ikoranabuhanga, ndetse no kurushaho gusigasira ihame ry’ubumwe n’ubwiyunge.
Aho nabyumviraga hose naramwenyuraga. Icyatumaga nseka ntibyari ugusuzugura ibyo bavugaga. Ahubwo nahitaga nibuka aho u Rwanda ruturutse muri iyi myaka makumyabiri n’ibiri n’uko abantu bari babayeho nyuma y’uko abakoze Jenoside yakorewe Abatutsi basenye igihugu kugera ku musenyi.
Ku mutima nti ese iyo abaturage b’icyo gihe iyo baza kubazwa icyo bifuzaga bari kuvuga iki? Nk’iyo babazaga amashanyarazi kuri bose, nahitaga nibuka ukuntu mu mpera za 1994 zishyira 1995, iyi Kigali ishashagirana, amashanyarazi atari ku rutonde rw’ibyifuzwa kuko ntayari ahari kandi si nayo yihutirwaga. Udutadowa twari twarabaye ntaho ntinya mu gihe abasilimu bo hejuru babarizaga aho bakura buji zaka neza kurusha izindi.
Nyuma y’imyaka 22, igihugu kivuye muri iri curaburindi, ubu umuhigo wa Guverinoma y’u Rwanda n’uko muri 2018 amashanyarazi azaba yariyongereye akagera kuri megawati 563, avuye ku 185 zihari kuri ubu.
Ku bijyanye n’imiturire mu midugudu, icyihutirwaga icyo gihe cyari ukubona aho umuntu akinga umusaya akenshi hakoreshejwe ikoranabubingwa dore ko ikoranabuhanga ryo ryari ritaragera no mu nzozi. Icyo gihe, kongera guharura imigenderano niwo wari umuhigo, iby’imihanda y’imikara ni ibya none.
Ibyifuzo by’abaturage bishimangira ko hari iterambere ryagezweho kuko kuri ubu icyerekezo cy’igihugu n’uko mu 2020 nibura Abanyarwanda bagera kuri 70% bazaba batuye mu midugudu y’icyitegererezo ifite amazi, amashanyarazi n’ibindi bikenerwa mu buzima bwabo. Ibarura ry’imibereho y’abaturage riheruka ryagaragaje ko Abanyarwanda batuye mu midugudu y’icyitegererezo bageze ku gipimo cya 56%.
N’ubwo ari uburenganzira bw’abaturage gusaba ko Ubumwe n’Ubwiyunge bwagerwaho ku rwego rwo hejuru, ntibimbuza gusubira inyuma ngo nibuke ko u Rwanda rukizuka, ubuzima bwari agatogo kabishye wa mugani wa bamwe.
Urwikekwe rwari rwose, uwatashye ataramenya aho ashinga ibirenge cyane cyane ko bari bataramenya umwere n’umwicanyi, abacitse ku icumu bakivirirana ku mubiri no ku mutima, n’ibindi byinshi bitari gutuma hari ugira icyizere cy’ubumwe n’ubwiyunge.
Mu bushakashatsi bwakozwe na Komisiyo y’Igihugu y’Ubumwe n’Ubwiyunge ku gipimo cy’ubwiyunge mu Rwanda cya 2015 (Reconciliation Barometer 2015), bwerekanye ko Abanyarwanda bateye intambwe ishimishije cyane mu bwiyunge ku kigereranyo cya 92.5%, buvuye kuri 82.3% muri 2010.
None uyu munsi 2016 abaturage barema bati ubumwe n’ubwiyunge bwacu twagezeho nimushikame tubishimangire. Niyo mpamvu ngira nti “ni byiza cyane kureba iyo tujya ariko kwibuka aho tuvuye n’aho tugeze ni umukoro ukwiye kubanziriza buri ntambwe yose duteye.”
None se wa mugani w’Umunyarwanda utazi aho avuye hari ubwo amenya aho ajya?


text:
ISOMO RYAMBERE
Igitabo cy’Ubuhanga (Buh 1, 13-15; 2, 23-24)
1,13Imana si yo yaremye urupfu, ntinashimishwa n’ukurimbuka kw’ibiriho. 14Ahubwo yaremye byose ngo bikomeze kubaho, kandi ibyaremwe byo mu isi bigenerwa gutanga ubuzima. Nta burozi bwica bubirangwamo, n’ububasha bw’ikuzimu ntibutegeka ku isi, 15kuko ubutabera budashobora gupfa. 2.23 Koko rero Imana yaremeye muntu kudashanguka, imurema ari ishusho ryayo bwite; 24nyamara kubera ishyari rya Sekibi, urupfu rwinjiye mu isi, bityo rwigarurira abamuyoboka!
ZABURI (Zab 30 (29), 3-4, 5-6ab,6cd.12,13)
Inyik/ Ndakurata Uhoraho, kuko wampaye kwegura umutwe.
Uhoraho Mana yanjye,
naragutakiye maze urankiza
Uhoraho, wanzamuye ikuzimu,
maze ungarurira kure nenda gupfa.
Nimucurangire Uhoraho mwebwe abayoboke be,
Mumwogeze muririmba ubutungane bwe.
Kuko uburakari bwe butamara akanya,
Naho ubutoneshe bwe bugahoraho iteka.
Ijoro ryose riba amarira gusa,
ariko igitondo kigatangaza impundu z’ibyishimo.
Nuko amaganya yanjye uherako uyahindura imbyino,
ikigunira nari nambaye ugisimbuza imyenda y’ibirori.
Ni yo mpamvu umutima wanjye uzakuririmba ubudatuza,
Uhoraho Mana yanjye, nzagusingiza iteka ryose.
ISOMO RYA KABIRI
Ibaruwa ya kabiri Mutagatifu Pawulo Intumwa yandikiye abanyakorinti (2 Kor8,7.9.13-15)
Bavandimwe, 7ubwo musanganywe ubukungahazwe muri byose, haba mu kwemera no mu kuvuga neza, mu bumenyi n’ishyaka muri byose ndetse no mu rukundo twabatoje, nimukataze no muri iyo ngabire yo kugira ubuntu. 9Musanzwe muzi ubugiraneza bw’Umwami wacu Yezu Kristu, We mukire , wemeye kwigira umukene ari mwe abigirira, ngo abakungaharishe ubukene bwe. 13Si ukuvuga ko mugomba kwikokora ngo murarwana ku bandi, ahubwo muharanire kuringaniza. 14Kuri ubwo buryo icyo akarusho mutunze kizatabarure abari mu bwinazi; maze umunsi umwe icyo na bo bazabarusha kizabatabare mu bukene bwanyu, mukomeze mutyo kuba magirirane. 15Koko byaranditswe ngo “uwayoye byinshi nta cyo yarengejeho, n’uwayoye bike nta cyo yabuzeho.”
IBANGONDIRIMBO RIBANZIRIZA IVANJILI (2 Tim 1, 10)
Alleluya Alleluya.
Yezu Kristu Umukiza wacu yatsinze urupfu;
Maze atangaza ubugingo abigirishije lnkuru Nziza.
Alleluya.
IVANJILI
+ Mariko Mk 5, 21-43
Muri icyo gihe, 21Yezu ngo amare kugera ku nkombe yo hakurya ari mu bwato, ikivunge cy’abantu kimuhombokaho bamusanga aho yari ahagaze ku nkombe y’inyanja. 22Ubwo rero haza umwe mu batware b’isengero, akitwa Yayiro. Abonye Yezu apfukama imbere ye, 23amutakambira akomeje ati «Umukobwa wanjye yarembye cyane; ngwino umuramburireho ibiganza akire, abeho.» 24Yezu ajyana na we, na cya kivunge cy’abantu kiramukurikira kimubyiganaho.
25Ubwo rero hakaba umugore wari urwaye indwara yo kuva amaraso, ayimaranye imyaka cumi n’ibiri. 26Yari yarahababariye cyane kubera abavuzi benshi, ahamarira ibintu bye byose ariko ntibyagira icyo bimumarira, ahubwo akarushaho kumererwa nabi. 27Uwo mugore rero yari yarumvise ibyo bavugaga kuri Yezu, aturuka inyuma ye mu kivunge cy’abantu, nuko akora ku myambaro ya Yezu. 28Yaribwiraga ati «Byibuze ninkora ku myambaro ye ndakira.» 29Akiyikoraho isoko y’amaraso irakama, maze yumva mu mubiri we akize icyo yari arwaye. 30Ako kanya Yezu yumva ko ububasha bumuvuyemo. Arahindukira abaza ikivunge cy’abantu ati «Ni nde ukoze ku myambaro yanjye?» 31Abigishwa be baramubwira bati «Urabona iki kivunge cy’abantu bakubyiga impande zose, maze ukavuga ngo ‘Ni nde unkozeho?’» 32Nuko areba impande zose ngo amenye uwakoze ibyo. 33Umugore rero wari uzi ibyamubayeho, aza afite ubwoba kandi ahinda umushyitsi, amupfukama imbere amubwiza ukuri kose. 34Yezu aramubwira ati «Mwana wanjye, ukwemera kwawe kuragukijije. Genda amahoro kandi ukire indwara yawe.»
35Mu gihe akivuga ibyo haza abantu bavuye kwa wa mutware w’isengero, baramubwira bati «Umukobwa wawe amaze guca. Uraruhiriza iki kandi Umwigisha?» 36Yezu aba yabumvise, abwira umutware w’isengero ati «witinya! Upfa kwemera gusa!» 31Nuko ntiyareka hagira undi umukurikira, uretse Petero naYakobo, na Yohani murumuna wa Yakobo. 38Bageze mu rugo rw’umutware w’isengero, Yezu ahasanga urusaku rw’abantu bariraga bacura imiborogo. 39Ngo yinjire arababwira ati «Urwo rusaku n’ ayo marira ni iby’iki? Umwana ntiyapfuye ahubwo arasinziriye.» 40Nuko baramuseka. Amaze guheza bose, ajyana na se na nyina b’umwana, n’abari kumwe na we, maze yinjira aho umwana yari ari. 41Nuko afata umwana ukuboko aramubwira ati «Talita kumi», bigasobanura ngo «Mukobwa, ndabikubwiye: haguruka!» 42Ako kanya umukobwa arahaguruka atangira kugenda, kuko yari afite imyaka cumi n’ibiri. Nuko ubwoba bwinshi burabataha bose. 43Abihanangiriza akomeje ngo ntihagire umuntu ubimenya, maze arababwira ngo bamugaburire.


text:
Rwanda | Nyanza: Gahunda yiswe ijisho ry’umuturanyi igiye kwifashishwa mu kurandura ibiyobyabwenge
Mu karere ka Nyanza hagamijwe  guca burundu ibiyobyabwenge bibangamira umutekano n’ubwisanzure bw’abaturage kandi bikaba intandaro y’ubwicanyi n’ibindi bibazo byinshi, hagiye gutangizwa gahunda yiswe ijisho ry’umuturanyi aho buri muturage azaba asabwa guhoza ijisho kubo bikekwaho.
Rukundo Gilles, umuhuzabikorwa w’iyo gahunda ku rwego rw’akarere ka Nyanza avuga ko iyo gahunda yashyizweho nyuma yo gusanga ikoreshwa ry’ibiyobyabwenge n’icuruzwa ryabyo byonona ubwisanzure bwa muntu ndetse n’imibereho myiza ye igihugu cye kimwifuriza.
Rukundo Jules ushinzwe guhuza ibikorwa bya gahunda yiswe ijisho ry’umuturanyi mu karere ka Nyanza
Nk’uko uyu muhuzabikorwa w’iyi gahunda yiswe ijisho ry’umuturanyi mu karere ka Nyanza abivuga,  ibiyobyabwenge byangiza umubiri, ubwenge, roho ndetse n’indangagaciro z’abanyarwanda.
Yabivuze atya: “ Ubwicanyi , ihohoterwa , impanuka , imibereho mibi y’umuryango , abana babaswe n’ibiyobyabwenge byose  ni bimwe mu bibangamiye umuryango nyarwanda kandi bikaba bidindiza iterambereâ€
Yakomeje agira ati: “ Ikoreshwa ry’ibiyobyabwenge ryonona ubuzima bw’abaturage ritarobanura urubyiruko, abakuze, abagabo cyangwa abagore niyo mpamvu nta muntu ku giti cye cyangwa itsinda ry’abantu rifite ubudahangarwa ku bijyanye n’ibiyobyabwengeâ€
Ashingiye ku bushakashatsi bwakozwe na minisiteri y’urubyiruko n’ikoranabuhanga mu isakazabumenyi ifatanije n’ishuri rikuru ry’ubuzima rya KHI, Rukundo Gilles yatangaje ko urubyiruko ruri hagati y’imyaka 14 na 35 muribo 52,5% bakoresheje ibiyobyabwenge nibura rimwe mu buzima bwabo.
Ubwo bushakashatsi kandi ngo bwanagaragaje ko mu rubyiruko ibitsina byombi, umuntu umwe kuri cumi na batanu aba akoresha ibiyobyabwenge ku buryo buhoraho naho umuntu umwe kuri cumi na batatu aribyo bingana na7,46% ngo mu Rwanda bamaze kuba imbata y’ibisindisha naho 4,88% bangana n’umunntu umwe kuri makumyabiri akaba imbata y’itabi.
Muri iyi gahunda yiswe ijisho ry’umuturanyi mu karere ka Nyanza abaturage basabwa gusa gutungira agatoki inzego z’ubuyobozi zibegereye aho bazi hari ibiyobyabwenge, ababinywa, ababicuruza, ababyikorera kimwe n’aho bakeka byaba biri.
Iyi gahunda kugira ngo igere ku ntego yayo yo guca burundu ibiyobyabwenge izifashisha komite y’abantu 7 kuri buri rwego rw’ubuyobozi kugera hasi mu midugudu igize akarere ka Nyanza. Abazaba bagize izo komite bagomba kuba batari mu nzego bwite za leta, kuba ari inyangamugayo kandi ari abanyakuri.
Ibindi bazasabwa ni ukuba baturuka mu miryango itandukanye (amasano, imiryango itegamiye kuri leta) kandi bafite ubushake buhagije bwo kurandura ibiyobyabwenge.


text:
Umuhanzi mu ndirimbo zihimbaza Imana mu njyana ya Hip hop, Mugema Dieudonné (MD) agiye gukorana indirimbo na Aline Gahongayire, yibutsa abantu ko bakwiye kuguma mu masezerano aho guheranwa n’ibihe, imibereho mibi birimo kuranga isi y’iki gihe n’abayituye.
Uyu muraperi uzwi mu ndirimbo nka "Kutumvira", "Amen" n’izindi, aganira na Ubugingo.com, yavuze ko izina ry’iyi ndirimbo ye atararitangaza. Gusa, ngo ubutumwa buyikubiyemo ni ubuvuga ku nkuru z’uburyo Saduraka, Meshake na Abedenego basuzuguye umwami Nebukadinezari bakanga kuramya ikigirwamana yari yiremeye, bavuga ko n’aho bagera ahakomeye badashobora kwihakana Imana yabo (Daniel 3:16-18) .
Akomeza asobanura impamvu y’ubutumwa bwe muri iyi ndirimbo n’icyo abantu bakwiye gukora kugira ngo batunganye inzira zabo z’agakiza, yagize ati: “Urabona, tugeze mu bihe bikomeye; aho buri umwe wese ageragezwa bitewe n’imibereho cyagwa ubuzima, bigatuma duteshuka, bamwe bakava mu masezerano ku mpavu z’iby’isi n’abami bayituye. Niyo mpamvu twakwizera umwami Yesu kuko ari we watugeza kuri byose kuko ibishuko bituma tuva mu nzira twatangiye ari byinshi.”
Aributsa abantu kuyoborwa n’Umwuka Wera kuko ngo yizera ko na bariya bagabo ari We wabayoboye kugira ngo babashe guhangara Umwami (Nebukadinezari) mu kwizera gukomeye.
Yasoje avuga ko iyi ndirimbo itazatinda kugera hanze dore ko ngo ibisigaye bitari byinshi ndetse ko n’agace kayo gasigaye; ako Aline azaririmbamo biteganyijwe ko mu cyumweru gitaha kaba karangiye.


text:
Kuva ku wa 15 Gicurasi kugera 18 Gicurasi, u Rwanda rwakiriye Inama ya kane y’Ihuriro Nyafurika ry’Amagereza (African Correctional Services Association, ACSA), aho abayitabiriye bunguranye ibitekerezo by’uburyo inzego z’amagereza ku mugabane wa Afurika zatera imbere.
Abayobozi bitabiriye iyi nama bakaba bigabanyijemo amatsinda atatu basura gereza zitandukanye zirimo; iya Nyagatare ifungirwamo abana, iya Ngoma y’abagore n’iya Nyanza ifite umwihariko wo kuba ifungiwemo abanyamahanga 15 barimo abanya-Sierre Leone batandatu.
Muri gereza ya Nyanza, aba bayobozi basuye imfungwa z’abanyamahanga zihafungiye, basobanurirwa uko Biogaz ifasha mu kubungabunga isuku no kugabanya ibicanwa ndetse banerekwa ibikorwa by’ubukorikori bikorwa n’imfungwa n’abagororwa.
Umuyobozi Mukuru w’urwego rw’imfungwa n’abagororwa muri Namibia, Raphael Hamunyela, yabwiye itangazamakuru ko basuye Kigali bakanyurwa n’isuku bahabonye bityo bakifuza no kugera muri gereza ngo barebe uko u Rwanda rwashoboye kugezayo uwo muco, bityo barwigireho.
Yagize ati “Nk’abayobozi b’inzego z’imfungwa n’amagereza muri Afurika yose turashaka kwigiranaho, u Rwanda ni ahantu twese dukeneye kuza tukiga kuko ibirimo kuba mu Rwanda nta handi birimo kuba ku Isi.”
Yongeyeho ko yasuye inzego nyinshi z’imfungwa n’abagororwa, amagereza, ariko atigeze abona gereza n’imwe ifite isuku nk’izo mu Rwanda.
Hamunyela yatangaje ko Namibia ifite abagororwa 4000 gusa bafungiye muri gereza 13 ariko nta nimwe ifite isuku nk’iya Nyanza ifungiyemo abagera ku 7000 yonyine. Ibi kimwe n’imikoreshereze ya Biogaz igira uruhare runini muri iyi suku akaba abisubiranye iwabo.
Ati “Twasobanuriwe byimbitse ku bijyanye na Biogaz, ikintu kizadufasha kugabanya amafaranga dukoresha mu bicanwa. Ni ikintu cyiza nsubiranyeyo kizadufasha gucunga neza amagereza yacu.”
Umuyobozi w’urwego rw’imfungwa n’abagororwa mu Rwanda (RCS), CGP George Rwigamba, yatangaje ko aba bashyitsi bemeye ko bazaza kwigira ku Rwanda ibijyanye na Biogaz.
Yagize ati “Kuko duhana ibitekerezo tukanigira ku bandi nabo bakatwigiraho, baje kureba ikintu cya Biogaz ntabwo ahandi ku magereza bayigira nitwe tuyigira. Igabanya ibirenze kimwe cya kabiri cy’ibicanwa bigatuma turengera ibidukikije kandi tukagira n’isuku. Bemeye ko bazaza bakiga nabo bakabikora iwabo.”
Iyi nama yari ifite insanganyamatsiko igira iti “Kubaka urwego rw’imfungwa n’abagororwa rukora kinyamwuga muri Afurika.”


text:
Urwenya-Kubeshya byaramuhindukiranye
Kubeshya byaramuhindukiranye
Umwana w’umukobwa yaricaye yitegereza nyina arimo koga mu mutwe, nuko aramubaza ati “ariko mama kuki imisatsi yawe harimo iy’umweru indi ikaba umukara? “
Nyina aramusubiza ati “buriya iyo ukoze ikosa rikambabaza cyangwa nakubwira ikintu ukansuzugura,umusatsi wanjye umwe uhinduka umweru.”
Umwana ati “aaaaaa ndabyumvise noneho menye impamvu imisatsi ya nyogokuru yabaye umweru yose disi!!!”
Shyiraho Igitekerezo!
Subscribe to: Post Comments (Atom)


text:
“Uduhe none ibyokurya byacu by’ uyu munsi” Pastor Desire Habyarimana
“Uduhe none ibyokurya byacu by’ uyu munsi” - Matayo 6:11
Kuki Yesu yigishije abigishwa be gusaba Imana ibyokurya? Reka tubanze kureba ibiryo mu buryo bw’umwuka. Ubusanzwe, iyo urya cyane ugira imbaraga nyinshi, waba udafungura ukabura imbaraga; Umukristo udakunda ijambo ry’Imana nta mbaraga z’umwuka agira, kuko Dawidi yavuze ngo nabikiye ijambo ryawe mu mutima wanjye kugira ngo ntagucumuraho. Abakolosayi 3:16 haravuga ngo “Ijambo rya Kristo ribe muri mwe rigwiriye rifite ubwenge ubwenge bwose...”
Ese no mu buryo busanzwe twemerewe gusaba ibyo dekenye?
Yego kuko tugarutse ku ijambo twasomye, ntikizira gusaba ibiryo, ikizira ni ukuganyishwa n’ibiryo. Ariko ikibazo Abakristo benshi baganyishwa n’ibiryo “Mbese ejo nzamera nte” yishe abantu. Igituma abantu biganyira kandi Yesu yaratubujije, ni uko tuba tubuze kwizera.
Bibiliya yatubwiye ngo “Uduhe ibyokurya byacu by’uyu munsi.” Imana ikunda ko tubaho mu buzima bwa buri munsi, bisobanuye ko dukwiriye guhora duhanze amaso Imana ku manywa na nijoro. Kamere y’umuntu ni ukumva ko yihagije, ariko Imana itarimo kandi ikintu cyose kidatuma Imana ihabwa icyubahiro nticyemera. Wowe Imana itarimo nta cyo wakwigezaho, ariko nkwifurije kubana n’Imana buri munsi mu mwuka no mu buzima busanzwe.
Urugero rugaragaza ko mu muntu hatabamo kunyurwa ni uko Abisirayeli mu butayu Imana yari yarabateguriye ibibakwiriye buri munsi, ikabaha umutsima ariko yari yarabategetse ko begeranya ibiryo umuntu ashobora kumara kuko byazaga buri munsi. Ariko abantu babura icyizere bakumva ko ejo bitazagaruka. Noneho umuntu akegeranya ibirenze ibyo ari bumare, ariko uwabirazaga yasanga byaboze.
Yesu yabigishije gusaba ibyokurya bya buri munsi, kugira bige kunyurwa: Kuko kubaha Imana iyo gufatanije no kunyurwa, n’ibyo ufite bivamo inyungu nyinshi. Ikitubuza kunyurwa ni ugukunda isi (1Yohana 2: 15-17).
Yesu akwiriye kuguhaza wenyine, ibindi byose bizakubera umugisha ariko Yesu nataguhaza buri munsi nta n’icyo uzunguka mu bindi. Pawulo yaravuze ati “Nzi gucishwa bugufi nzi no kugira ibisaga, n’aho naba ndi hose n’uko naba ndi kose, nigishijwe uburyo bwo kwihanganira byose, ari uguhaga, ari ugusonza, ari ukugira ibisaga cyangwa gukena. Nshobozwa byose na Kristo umpa imbaraga” (Abafilipi 4:12-13).
Ese ibyo turimo twarabyigishijwe? Uzi gukira utarigishijwe uko bakira! Uhita wumva uruta bose. Iyo ukennye utarize uko bakena, uhita wiba ukagenda uteka umutwe. Iyo bakuvuze utarigishijwe kwihangana, ntiwihangana. Ni nk’iyo bakubashe utazi uko bihanganira mu byubahiro. Na bwo uhita ugira ubwibone.
Ariko nagira ngo mbabaze, mbese ibyo murimo mwarabyigishijwe? Kristo aragushoboza muri byose? Pawulo yanditse mu Baroma 8: 35, ati “Ni nde wadutandukanya n’urukundo rwa kristo? Mbese ni amakuba, cyangwa ibyago, cyangwa ni ukurenganywa, ... Indirimbo y’108 mu zo guhimbaza Imana iravuga ngo “Jye ndi Umukristo ,nzahora ndi we mu bintu byose ngeze ku gupfa.”
Nyuma yo kwiga kunyurwa n’ubuzima bwa buri munsi, ukumva ko ibyo Imana yaguhaye buri munsi bikunyuze, izaguha ibisagutse byinshi (Gutegeka kwa kabiri 8:7). Imana ntiyabuze ibyo iguha, iracyakwigisha kunyurwa na byo kuko abantu benshi ntibazi kubana n’imigisha.
Ubutayu turimo butwigishe kunyurwa n’uko Imana itugize, kuko imbere hari byinshi byiza. Ese iguhaye ibiryo byoroshe: mu Rwanda dutungwa n’ibirayi n’ibishimbo, ntiguhe inyama ku meza ariko ikakubyibushya nk’uwariye byose, ukamera neza hari ikibazo? Hari abatagira ubwishingizi bwo kwivuza ariko Imana irinda abakene ibakarinda! Mu butayu Imana yarinze imyenda y’Abisirayeli ntiyashira. Uko umuntu akura n’ikanzu na yo igakura byasobanuraga ikanzu ya Yesu. Ikirenge cyakurana n’urukweto. Imana izaduha byinshi cyane, n’abapagani irabibaha batayubaha, ariko iracyatwigisha kubibona nk’ibisanzwe ntitubisimbuze Imana. Baca umugani mu Kinyarwanda ngo: ‘Abo umwami yahaye amata ni bo bamwimye amatwi.’
Ibyaha biri gukorwa byinshi navuga ko bikorwa ku bw’umurengwe, kuko abantu bahaze batangiye gusambana mu buryo bukomeye, abakire bakomeza kurya abakene, abantu barikunda ntibagikunda Imana, nta mwanya bakigirira Imana kuko bafite ibyo bakora ntibabone akanya ko guha Imana. Ariko Imana yo ntibitanga ngo babisimbuze Imana.
Abandi Bakristo benshi babikoreshwa n’uko batigishijwe kunyurwa no kubana n’imigisha. Muzi ko Imana yavuze ngo “Nimumara kurya mukabyibuha, mukubaka amazu ntimuzibagirwe Imana yabakuye mu gihugu cya Egiputa (Gutegeka kwa kabiri 8:11).
Murakoze Imana ibahe umugisha. Mbifurije kunyurwa n’ubuzima bwa buri munsi, kuko Dawidi yarebye ibyo Imana yamukoreye byose akavuga ati “Uwiteka ni we mwungeri wanjye sinzakena, andyamisha mu cyanya cy’ubwatsi bubisi, anjyana iruhande rw’amazi adasuma, asubiza intege mu bugingo bwanjye (Zaburi 23). Arangiza avuga ati “Nanjye nzaba mu nzu y’Uwiteka iteka ryose.


text:
ABASANGIYE UBUBABARE BARISUNGANA
Inkoko yibereye aho ari inshike, kandi itabuze kubyara. Rubanda rwarayimariye abana babaraguza, ikajya ihora ibiganya, yicwa n’agahinda. Bukeye inkoko yenga inzoga, irayikorera iragenda, ngo igiye gushaka uwo yatura umuruho wayo. Inkoko ihura n’imbwa, Imbwa irayibwira iti: ntiwansomya kuri iyo nzoga, yewe Nyirankoko? Inkoko iti: Ntawe nasomya ku nzoga yanjye, kereka nsanze duhwanyije umuruho narushye. Imbwa iti: ntawandusha ubaho. Inkoko iti: ngaho mbwira ibyawe. Imbwa irayisubiza iti: mbwagura abana, bose bakabatanga ngasigara ndi inshike. Inkoko iti: uwo si umuruho, uwaruha yaruha nka we, kuko abana bawe batabakubagira mu maso, ngo wumve barira. Byongeye, ntibituma utongera kubyara ndetse n’aho babajyanye wajya ujya kubasura, ubwo uraganya iki ? Nyirankoko ati : Inzoga yanjye ntuyinyoye, nta muruho warushye, icecekere. Urora se uhwanye na njye ubyarira umushyo. Rubanda rwose ntirusibe kuza kureba ko nabyaye.
Inkoko irakomeza n’inzoga yayo ku mutwe, ihura n’ihene. Ihene iti : nsomya Nyirankoko. Nyirankoko ati : nasomya uwo duhwanyije kugira umuruho. Ihene iti : uwandusha umuruho yava he? Inkoko iti : ngaho ntekerereza umbwire umuruho warushye, numve. Ihene iti : mbyara abana bakabajyana bakabagura umunyu, ubundi bakabagura ibishyimbo. Ibishyimbo bakabirya, ibindi bakabitera. Byamara kuzana umushogoro nakoraho bakantera i mijugujugu, kandi byaraguzwe abana banjye. Inkoko iti : sigaho guteta uzajye ujya kubasura, boshye babakubita umushyo urora ? Byageze aho inkoko iti : njye kubaza inka kuko ariyo iruta izindi nyamaswa. Iraboneza n’inzoga yayo ku mutwe, ihura n’inka. Inka irayibwira iti : wansomya akayoga Nyirankoko ? Nyirankoko ati : Oya, nzayisomya uwo duhwanyije umuruho. Inka iti : yewe ntawabona uwo tuwunganya ubaho mu gihugu. Uzi ko mbyara ikimasa, bakakibaga bakakirya, cyagwa se bakakigura icyo bashatse cyose. Ubwo ni ko bakama amata bakinywera, yewe ntibananyugamishe imvura ikanyicira ku musozi. Naba byaye inyana igapfa, nkaho barwaje, ahubwo bakayikuraho uruhu, bakarunukiriza igihe bankama ngo bakunde babone amata. Kwibonera amata nibyo biba bibababaje. Naho ibyo kumpoza amarira birakajya. Erega nkigura, ngakamwa cyane ngo batampurizaho imihini, abana babo babuze amata banywa.
Inkoko iranyurwa iti : aho nagendeye, ngaha nabona uwo duhuje umuruho. Icara dusangire iyi nzoga twarawurushye koko. Kugira ngo bakubagire umwana mu maso bagire no kumukunukiriza ngo bakunde babone amata abatunga. Ni umuruho mubi. Nuko inka n’inkoko ziricara zisangira iyo nzoga yo kwihoza agahinda zisangiye. Zirangije zirataha. Zigiye gutandukana zisezerana kuzaba inshuti, kugirango zijye zisungana mu buzima bwazo bwose butoroshye hano ku isi.


text:
Umutima n’imwe mu ndwara zihitana umubare w’abantu benshi mu mwaka ariko kandi muri abo bose nta n’umwe uwurwara atabanje kugira ibimemyetso ndetse ku buryo aramutse yitaye ku marenga umubiri uba umucira aba abasha kwivuza agakira kandi burundu,ni muri urwo rwego twifashishije urubuga ,Topsante ,twabakusanyirije ibimeyetso byose bigaragara ku muntu indwara y’umutima iri gukomanga.
Kubira ibyuha nta mpamvu
Niba ubona watangiye kubira ibyuya buri kanya kandi nta mpamvu uzi, uba ugomba kujya kureba umuganga kuko gishobora kuba ikimenyetso cy’indwara z’umutima.
.Kuribwa mu muhogo no mugatuza
Ni kenshi wumva umuntu akubwiye ko ababara mu gatuza , bikazamuka akaribwa no mu muhogo.
Ibyo bimenyetso rero iyo watangiye kubyibonaho uba ugomba kujya kwa muganga hari igihe aba ri ibimenyetso by’indwara z’umutima.
Kumva udatuje buri gihe
Iyo wumva udatuje, umutima ukagusimbuka buri kanya mu gihe nta n’ikintu kigukanze, ugomba kujya kureba muganga kuko aba ari ikimenyesto mu byatuma ufatwa n’indwara z‘umutima.
Kugira umunaniro utazi aho uturuka
Ubusanzwe iyo wumva unaniwe uba uzi neza icyaguteye uwo munaniro ,niba ari ugukora cyane, kuba warayamye utinze n’ibindi.
Iyo rero ufite umunaniro utazi aho uturuka kandi bigahoraho, uba ugomba kumenya ko icyo ari ikimenyetso kikwereka ko ushobora kwibasirwa n’indwara z’umutima.
Icyo gihe uba ugomba kwihutira kujya kwa muganga bakakurebera impamvu zibitera.
Uburibwe bw’amaboko
Iyo watangiye kugira uburibwe buturuka mu gituza bukagera ku maboko, icyo kiba ari ikimenyetso kikwereka ko ushobora kwibasirwa n’indwara z’umutima.


text:
Umurambo watoraguwe ni uwa Mukomati Pascal w’imyaka 35 y’amavuko wari asanzwe atuye mu Kagari ka Gasarenda, Umurenge wa Tare.
Umunyamabanga Nshingwabikorwa w’agateganyo w’Umurenge wa Tare, David Mporayonzi, yabwiye IGIHE ko uwo mugabo yari asanzwe afite uburwayi bwo mu mutwe bakaba basanze yaguye mu cyobo cy’ubwiherero cyo ku ishuri ribanza rya Muse riri hafi y’aho atuye.
Ati “Yari asanzwe afite ikibazo cyo mu mutwe, yari amaze iminsi atembera tumubona ariko uyu munsi abanyeshuri baje gutangira basanga yaguye mu cyobo cy’ubwiherero. Icyo cyobo cyari gipfundikiye ariko uruhande rumwe rwarangiritse kuko abanyeshuri bari bari mu biruhuko. Ashobora kuba yahanyuze agwamo kuko iryo shuri riri hafi y’aho yari atuye”.
Umurambo we wahise ukurwamo ujyanwa ku bitaro bya Kigeme kugira ngo ukorerwe isuzuma.


text:
ARIKO SE UBUNDI GUSWERANA MUNNYO BIRARYOHA?
Uburyohe bwo guswerana mu nnyo buturuka ku bintu byinshi.
1.Gukora ikintu uhora ubuzwa gukora hari abantu bishimisha. Kumva ushoboye gukora ikintu cyaziririjwe, gukora amahano hari abo bishimisha mu rwego rw’igitsina
2.Gukora ikintu gishya. Hari igihe abantu bumva barambiwe na positions zose ku buryo igitsina kimera nK’indyo imwe bagakenera gushyiramo ibirungo ngo barebe ko hari icyahinduka. Ni muri ubwo buryo ujya kubona ukabona umwana w’umukobwa, umugore cyangwa umugabo yohereje imboro mu nnyo!
3.Umwoyo ufite 1/2 cy’imyakura yose iri mu gice cy’ikiziba cy’inda ni yo mpamvu iyo abantu bakozwe ku mwoyo bashobora kumva uburyohe bufitanye isano n’igitsina. Akaziga kazengurutse umwoyo ni gato ku buryo gaha uburyohe imboro irimo kugacumitamo.
NI IBIHE BYANGOMBWA NAKWITWAZA NGIYE GUSWERANA MU NNYO?
1.AMAVUTA:Amavuta special yagenewe guhuza ibitsina na za capote nka Astroglide, ID, Wet, na ForePlay ushobora gusanga muri pharmacie.Amavuta yakozwe bahereye kuri petroli nk’igikotoro cy’abana si meza, ashobora kugutera indwara.
2.AGAKINGIRIZO:Nubwo waba ukeka ko wowe n’umukunzi wawe nta mize mufite, ugomba gukoresha agakingirizo kuko igice cy’amara cyegereye umwoyo kirunzemo indwara zihibera nta ngaruka nini zitera nyirazo nyamara zishobora kukugirira nabi, ushobora kumva uburibwe ku mboro cyangwa wanyara ukababara udakoresheje agakingirizo. Binagufasha no guhita witunganya urangije guswera
3.KWIHANGANA:Birakenewe cyane.Umwoyo ni akaziga gato katemera gucamo ikintu kinini bitagoranye. Uwo mubikorana agomba kuba atuje. Nawe ugacumitamo imboro yawe gahoro witonze kugeza yinjiyemo.Banza umumenyereze umwoyo n’urutoki wasize amavuta. Namara kumenyera ushyiremo intoki ebyiri.
NDABYUMVA.ARIKO SE KOKO SI UMWANDA?
Ubwoba bwawe bufite ishingiro. Uvuze ko nyiri urugo yapfuye si we uba umwishe.Abantu benshi benda guswerana mu nnyo bwa mbere bagira ubwo bwoba. Ariko niba ubishaka cyane kwihangana bikaba byakunaniye, koresha agakingirizo kuko kagufasha kwitunganya nyuma y’igikorwa, kandi nta n’ikidatuma mutitunganya mbere y’igihe. N’UJYA GUSOMANA ATEGURA AMENYO.KANDI NGO UMUHANGA WO KURYA ARARA AKARABYE.WARI UZI KO INKUNZI Y’IMIRYANGO ICIKA INKANGU MU NNYO.
NI IZIHE POSITIONS ZIBERANYE NO KWENDANA MU NNYO?
Hari abagore bakunda kujya hejuru ngo bimenyere uko imboro ibinjiramo.Hari ukuryama wubamye,guhenesha,cyangwa ku rubavu umwe inyuma y’undi.
MBESE BANSWEYE MU KIBUNO NASAMA
Ubundi ntiwagombye gusama. Ntaho innyo na nyababyeyi bihurira.Ariko si uburyo bwiza bwo kuringaniza imbyaro.Hari igihe amasohoro ashoka agatembera mu gituba.8% y’abaswerana mu kibuno bashobora gusama.
URAKOZE KUMPUGURA.ARIKO SINSHAKA GUSWERA NO GuSWERWA MU NNYO.
Nanjye sinaringamije ko wenda cyangwa wendwa mu nnyo. Ushobora gusanga ubu bwoko bwo guhuza ibitsina butakunyura butanakubereye na mba, nta na ho bihuriye n’uburyo ubonamo isi n’ibigukikije. Ni uburenganzira bwawe 100%.


text:
Nanubu harya muracyatsimbaraye nintiga ngo mbe umuganga, umunyamategeko, cyangwa simpamagarwe engeniyeri cyangwa yewe ngo nkore muri banki njye mpamagarwa “gerant(e)” nzaba naciye inka amabere???? Niko se babyeyi beza iyo myumvire mugifite murumva tuzayigerana muri ya vision 2020 numva bavuga!?
Harya ngo niniga umuziki, ubugeni, ubukorikori, imyuga,ndetse n’ ubwubatsi, nzajya nitwa ko naherekeje abandi mu ishuli??
Noneho aho mujya munsekereza ni iyo umuntu ababajije ntese wa mukobwa wawe cyangwa wa muhungu wawe yiga icyi? dore nuku musubiza: ” yewe reka uko byitwa simbyibuka arya mazina basigaye bakoresha biragoranye kuyafata mumutwe”, aho uba ugize ipfunwe ryo kubivuga kuko uba uziko ibyo yiga utabikunze. Naho iyo ubuze uko ubihisha uvugisha ukuri kwawe uti :” yewe urya mwana rwose yarananiye, ishuli ryaramunaniye ubu numva ngo ari kwiga umuziki( ubugeni, imyuga …..), mbese buriya karumuka ke niko kana nsigaranye navugako ari kazima we ari kwiga iby’ amategeko!” nuko disi uwari ubikubajije yamara kubyumva ukabona nawe ahise akugirara impuhwe ndetse n’ agahinda nkaho hari igikuba cyacitse!
Babyeyi mubyubahiro mbagomba mureke mbibarize, harya ababayeho neza ni uko bose ari abaganga? niko ari ab’ engeniyeri se, ni abanyamategeko se? Ariko uzi icyo maze kubona ni uko mutadukunda, muratubeshya pe, ntago mudukunda ! kuko uwo ukunda uramushyigira mumahitamo yariyo yose mugihe inzira agiye gufata ayishimiye kandi ikaba ntakibi igamije. Ariko mwe icyo mureba ni icyo muzasubiza mubandi babyeyi umunsi mwabajijwe ibyo niga, icyo mureba ni uko muzajya muvugwa mumudugudu mutuyemo, icyo mureba ni ayama titre nzaba mfite nzineza ko arimwe muzaba muyagendera kundusha!. Babyeyi rwose uko ni ukwikunda gukabije!
Mwarangiza ngo : ” erega mwabana mwe mujye mwumvira ibyo tubabwira byose twabatanze tubona izuba! ” Yego koko mwadutanze kubona izuba simbyanze gusa muri kutwicira ejo hazaza hacu, imirimo ihari ubu siyo yari ihari mugihe cyanyu, byashoboka ko abo mwifuza ko tuba aribo bahembwaga neza icyo gihe, ariko mumenyeko aho ibihe bigeze nshobora gukora umwuga wo gufotora ukantunga yewe nkagira n’ umushahara uruta uwa muganga. Mugihe cyanyu mwigaga masomo ndetse mwanajyaga no mumwuga Atari uko muwukunze ahubwo ari ukubera amaronko murakuramo, gusa ubu twe dufite amahirwe yo kwiga ibyo dukunze ndetse nayo maronko akaboneka gusa ibyo byishimo ntago mwifuza ko tubigira.
Noneho rero ntacyibarya mumutwe nk’ iyo umwana w’ umuturanyi cyangwa undi wo mumuryango agiye muri amwe muri ayo mashuli mwifuzaga ko umwana wanyu ajyamo nuko uwanyu akifatira indi nzira!!! Ariko kucyi mutemera ko ntamibare nzi, nta biology nzi, nta chimie nzi yewe ngirango amanota nabonaga yarabigaragaza ntagitanza cyabaye. Ariko nanjye muzi ukuntu uwo mwana murusha kuririmba, muzi ukuntu murusha gushushanya, muzi ukuntu murusha kwandika ? Nonese ko we agiye gukora ibyo ashoboye nanjye mwandetse ntakora ibyo nshoboye? Ngo babaseke se? Mutabanje kumbaza aho yigaga ndi !!!! Ariko nukuri babyeyi mugomba guhindura ibitecyerezo pe !!!
Ariko se mwaretse nkaba umuntu kugiti cyanjye, mwaretse nk’ ihitiramo icyo nzaba cyo ko arinjye uzi ibyo nkunda , niba koko munkunda nkuko mubivuga mwandekeye amahitamo ko ubuzima arijye uzabubamo? Erega nubwo arimwe mwanyibarutse ntibivugako imitecyerereze yacu ari imwe, ntibivugako umwuga mukora cyangwa ibyo mwifuzaga gukora mutagezeho arinjyewe ugomba kubikora !! Ndifuza kuba uwo ndiwe, ndifuza kuba uwo naremewe kubawe ! None se mushobora kumpa ayo mahirwe yo kwishima muri ubu buzima?
Gusa bavandimwe bari muri ayo mashuli ntimunyumve nabi ntakibazo mfitanye namwe, waba waragiye kubyiga ubishaka cyangwa waragiyeyo kungufu ukaba wicuza umunsi kuwundi, amarira urira kaba azwi n’ Imana yonyine hamwe n’ umusego uryamaho, I feel your pain rwose! Gusa icyibazo ngifitanye naba babyeyi ndetse n’ abarezi bacu….
Babyeyi reka mpinire aha iby’ uyu munsi gusa sinsoreje aha, hari ibindi nifuza kubabaza…..
Photo credit: bachersblog.com


text:
Ni umushinga ugamije kubyaza umusaruro ubutaka busharira buboneka muri ako karere ka Nyaruguru burimo igice cyahoze gituyemo abaturage baza kwimurwa bajyanwa mu midugudu y’icyitegererezo ndetse n’igice cyari kirimo ishinge.
Uyu mushinga uzajyana no kubaka uruganda rutunganya icyayi rugezweho ruzatunganya toni z’icyayi zigera ku bihumbi 10 ku mwaka, rugatanga n’akazi gahoraho ku bakozi bagera ku 1 000.
Abaturage benshi kandi bazahabwa akazi kadahoraho nko gukora mu mirima y’icyayi no mu ruganda igihe bibaye ngombwa.
Atangiza uwo mushinga, Minisitiri Mukeshimana yabwiye abaturage bo mu karere ka Nyaruguru ko ugamije kubahindurira ubuzima bukarushaho kuba bwiza, abasaba kubyaza umusaruro ayo mahirwe.
Ati “Aho ishoramari ryageze ubuzima burahinduka, uyu mushinga w’icyayi wo ni umwihariko uzabaha akazi gahoraho, haba mu zuba ndetse no mu itumba, kuko icyayi ntabwo ari igihingwa uhinga ngo usarure birangirire aho, bivuze ko ari umushinga uzahoraho. Twizera ko abana banyu n’ababakomokaho bose bazagirirwa akamaro n’uyu mushinga, icyo tubakangurira ni uko iterambere riza abana barusheho kwiga, kuko mu minsi iri imbere nibo bazaba bakora muri uru ruganda rugiye kubakwa”.
Umuyobozi w’Akarere ka Nyaruguru, François Habitegeko, yavuze ko muri ako karere hari ubutaka bwiza bweraho icyayi, kandi basanzwe bafite inganda eshatu zigitunganya, yemeza ko urwo ruganda rushya nirumara kuzura, umusaruro basanzwe babona uziyongeraho toni ibihumbi 10.
Habitegeko ati “Uyu mushinga ugiye kubaka uruganda rushya rw’icyayi no kongera imirima y’icyayi kuri hegitali 4 231, muri zo harimo hegitali 816 z’imirima y’uruganda ndetse na hegitali 3 415 z’imirima y’abaturage. Kugeza ubu umusaruro uva mu nganda eshatu dufite ungana ni toni 3 900 ku mwaka, uru ruganda nirwuzura mu 2028 ruzatwongereraho toni ibihumbi 10 ku mwaka”.
Meya Habitegeko yashimangiye ko uwo mushinga uzatanga akazi gahoraho ku baturage 1 000 kandi abagera kuri 600 bamaze kugahabwa mu buhinzi bw’icyayi n’indi mirimo itandukanye.
Imiryango 228 yo mu tugari twa Gorwe mu Murenge wa Mata na Ngeri mu Murenge wa Munini ho mu karere ka Nyaruguru niyo yimuwe ahazakorera uwo mushinga, ku butaka burimo ubungana na hegitari ibihumbi bibiri buzubakwaho uruganda rw’icyayi n’ahandi hazahingwamo icyayi.
Bagiranye amasezerano n’ubuyobozi bw’Akarere ku bufatanye n’ikigo cy’igihugu gishinzwe kohereza mu mahanga ibikomoka ku buhinzi (NAEB) bahabwa ingurane irimo inzu nziza zubatse ku mudugudu n’amafaranga y’ingurane y’imirima bari basanzwe bahingaho.
Umwe mu baturage witwa Modetse Musirikari, wavuze mu izina rya bagenzi be yashimye ubuyobozi bwiza bubazanira ibikorwa by’amajyambere, avuga ko aho batujwe ari heza kandi bahishimiye.
Yavuze ko yari atuye ahantu hari ubutaka butashoboraga kwera agahinga ntiyeze, afite inzu y’ibyondo itameze neza, atabasha kwigurira mituweli, ari umukene ubarizwa mu cyiciro cya mbere cy’ubudehe, ariko ubu atangiye gutera imbere kuko yahawe akazi muri uwo mushinga.
Umuyobozi Mukuru w’ umushinga ‘Unilever Tea Rwanda’, Paul Polman, yavuze ko yafashe umwanzuro wo gutangiza uyu mushinga mu Rwanda, nyuma yo guhura na Perezida Paul Kagame muri Nzeri 2015 i New York baganira kuri gahunda yo guteza imbere abaturage.
Paul Polman ati “Iyo wifuza kwihuta ugenda wenyine ariko iyo ushaka kugera kure ujyana n’abandi, muri 2015 mu kwezi kwa cyenda nahuye na Perezida Paul Kagame, i New York aho twari turi kuganira kuri gahunda zo guteza imbere abaturage, ndamushimira ko yitanga cyane agambiriye guteza imbere abanyarwanda. Mu rwego rwo kuvana abaturage mu bukene, twemeranyije ko nzaza gushora imari hano mu Rwanda, nibyo twatangiye ku mugaragaro uyu munsi”.
Inzu zubakiwe abimuwe mu tugari twa Gorwe na Ngeri zigera kuri 228, zubatse ku buryo imwe ituyemo imiryango ine, ibyo bita ‘four in one’, ndetse n’izituyemo imiryango ibiri (two in one).
Abazitujwemo bahawe n’ibindi bikoresho byo mu rugo, birimo intebe, ibitanda, ibyombo, ibigega bifata amazi n’ibindi.
Minisitiri Mukeshimana yabasabye kubana neza mu mahoro bagaharanira kwiteza imbere bafatanyije, abizeza ko n’ibindi bikorwa by’amajyambere bemerewe n’Umukuru w’Igihugu birimo umuhanda wa kaburimbo uva Huye-Kibeho-Munini, n’ibitaro by’icyitegererezo bya Munini biri hafi gutangira kubakwa.


text:
Kuri uyu wa kabiri tariki ya 01/05/2018, Abakozi b’Akarere ka Rwamagana bose uhereye ku rwego rw’Akagari ukageza ku rwego rw’Akarere, bifatanyije n’ubuyobozi bw’aka karere mu birori byo kwizihiza umunsi mpuzamahanga w’umurimo. Ni ibirori byabanjirijwe n’imikino ya Gicuti yahuje abakozi bo mu karere ka Kayonza ndetse n’abakozi b’Akarere ka Rwamagana bafatanyije n’abakozi b’intara y’iburasirazuba, aho bakinnye umupira w’intoki (Volleyball) ndetse n’umupira w’amaguru (Football). Mu mupira w’intoki, ikipe y’Akarere ka Kayonza yatsinze iy’Akarere ka Rwamagana n’intara y’Iburasirazuba amaseti 2 kuri 1. Mumupira w’amaguru, amakipe yombi akaba yanganyije ubusa ku busa.
Mu biganiro byatangiwe mu busitani bwa AVEGA-Rwamagana, abafashe ijambo bose bagarutse ku nsanganyamatsiko y’uyu mwaka igira iti: “Duteze imbere umurimo utanga umusaruro, twihutishe iterambere.” Hagarutswe ku nshingano za buri ruhande haba ku mukozi ndetse no kumukoresha, buri wese asabwa gukora ibiri mu nshingano ze kandi akabikora neza. Muri ibi birori kandi hahembwe abakozi 3 babaye indashyikirwa barimo, Ingabire Marceilline ushinzwe imibereho myiza y’abaturage mu kagari ka Cyanya, Mutagarugori Mellanie ushinzwe irangamimerere n’inyandiko mpamo mu murenge wa Musha ndetse na Umutangana Olivier uyobora ishamirishinzwe guteza imbere imibereho myiza y’abaturage mu karere ka Rwamagana.
Umunyamabanga nshingwabikorwa w’Akarere ka Rwamagana, Bwana Kakooza Henry yashimiye abakozi b’Akarere muri rusange uko bakora akazi kabo kandi n’imyitwarire yabo ikaba ari myiza muri rusange. Bwana Kakooza Henry yijeje abakozi ko mu bushobozi Akarere ka Rwamagana gafite, ubuyobozi buzakomeza gushakira abakozi ibikoresho bikenewe muri rusange ndetse imirenge ikazongererwa ingengo y’imari yagenerwaga by’umwihariko kugira ngo ibikorwa bakoraga byiyongere kandi birusheho kwihuta.
Umuyobozi w’Akarere ka Rwamagana, Bwana Mbonyumuvunyi Radjab yashimiye abakozi babaye indashyikirwa ndetse n’abandi bakozi muri rusange kubera uburyo badahwema gukora cyane kugira ngo Akarere ka Rwamagana gatere imbere kandi n’abaturage bako bagire imibereho myiza. Meya Mbonyumuvunyi yibukije abakozi b’Akarere ko ubushobozi n’ubumenyi bikenewe mu kazi kabo babifite, bityo abasaba kurushaho kunoza ibyo bakora ndetse no gutanga serivise nziza ku babagana. Yabasabye gukora byinshi mu gihe gito, bivuze ko bagomba gukora bihuta kuko n’iterambere ry’igihugu dushaka kugeraho risaba gukorera ku muvuduko mwinshi. Meya Mbonyumuvunyi yabwiye abakozi ko buri wese agomba guhora yiteguye no gusobanurira abamugana ibyo akora n’uko abikora, abasaba gukomeza gkorera hamwe nk’ikipe imwe no guharanira ko umwanya wa mbere Akarere ka Rwamagana kabonye mu ishyirwa mu bikorwa ry’imihigo ya 2016/2017 kazawugumana no muri uyu mwaka wa 2017/2018.
Kuri uyu munsi kandi, Mu birori byo kwizihiza umunsi mpuzamahanga w'umurimo ku rwego rw'igihugu byabereye mu karere ka Rubavu, Akarere ka Rwamagana kakaba kahawe ishimwe ku ruhare rukomeye kagize mu guteza imbere ihangwa ry'umurimo mu Rwanda binyuze muri Gahunda y'lgihugu yo kwihutisha ihangwa ry'imirimo (NEP-KORA WIGIRE) kandi kagafata ingamba zihamye mu kugabanya umubare wa bizinesi zipfa zitarakura.


text:
Umurenge wa Rutare ni umwe mu mirenge 21 igize Akarere ka Gicumbi. Uwo murenge kandi ni umwe urimo agace k’ubucuruzi ku hantu hazwi cyane mu mateka y’u Rwanda, kuko i Rutare ariho hakorerwaga ubucuruzi buhuza u Rwanda, Uganda na Tanzania. Hahoze hari abacuruzi bakomeye b’Abahinde n’Abarabu.
Abazi amateka y’aho i Rutare, ndetse tunifashishije agatabo kiswe “Rwanda Historic and Natural Sites”, hatuye Umwami Kigeli III Ndabarasa, ku musozi wa Rambura. Hari kandi imisezero y’abami (imva) nka Kigeli Nyamuheshera, Mutara I Semugeshi, Kigeli III Ndabarasa, Mutara II Rwogera, Kigeli IV Rwabugiri n’abagabekazi nka Nyirayuhi Kanjogera, Nyirakigeli bitaga Rwesero na Nyiratamba rya Rutabana.
Ibimenyetso bigaragaza ko Rutare ari igicumbi cy’amateka, ku isonga hari umusezero wa Kigeli IV Rwabugiri, hari kandi n’ibigabiro byinshi biranga ahari urugo rukomeye rw’umwami.
Nyirakarama Asteria, Umukecuru w’imyaka isaga 80 y’amavuko, atuye mu mudugudu wa Kigabiro, mu kagari ka Minini, hafi y’ikigabiro kiranga aho Ndabarasa yari atuye, mu kiganiro n’Umunyamakuru wa IGIHE ubwo yamusobanuzaga icyo icyo giti gisobanuye mu mateka, yagize ati “Iki giti ni Umurehe, ni iraro ry’abami, ni icya Kigeli Ndabarasa. Bivugwa ko yaje gutura hano ahirukanye Abahima, bajya gutura mu Nkole. Yasize rero ahashinze urugo, rwasigayemo abaja n’abagaragu. Afata i Ndorwa yaturutse hano, aha dutuye ni mu rugerero rwa Ndabarasa.”
Muyombano Petero Selesitini, umusaza utuye mu mudugudu wa Nyansenge, Akagari ka Nkoto, Umurenge wa Rutare, mu karere ka Gicumbi, mu kiganiro na IGIHE, yadutangarije ko yavutse mu 1940 akaba yaravukiye i Rutare, hari ibyo azi ku mateka y’ibwami n’umusozi wa Rutare. Yabaye umwarimu mu mashuri abanza, ubu ari mu kiruhuko cy’izabukuru. Ni umuhinzi-mworozi.
Kugira ngo ashobore kuyamenya nk’uko Muyombano abyivugira ni uko abo akomokaho bari mu muryango w’Abiru. Atangaza ko Rutare cyari igice cy’i Ndorwa, ubundi u Rwanda rwagarukiraga mu Nkoto, ni hejuru mu gitwa ugana i Rutare.
Avuga ko mu 1500 aribwo umwami Semugeshi yambutse ajya gutura i Rutare ahitwa ku Rurembo, ubwo ngo ni bwo batangiye kwagura u Rwanda rugana mu Majyaruguru. Agira ati “Mutara Semugeshi ni we mwami wa mbere watuye hano i Rutare, ni na ho yatabarijwe. Yatabarijwe ku Rurembo. Kigeli III Ndabarasa we yatuye mu Nkoto za Rutare n’ahandi. Abo ni bo bahatuye gusa.”
Bizimana Jean Baptiste na we uvuka i Rutare yadutangarije ko Abami batabarijwe i Rutare ari batandatu: 1)Kigeli I Mukobanya watabarijwe i Nyansenge, 2) Mutara I Semugeshi Muyenzi watabarijwe ku Rurembo, 3) Kigeli II Nyamuheshera watabarijwe i Nyansenge, 4) Kigeli III Ndabarasa watabarijwe i Kayenzi haruguru y’Inkoto za Rutare, 5) Mutara II Rwogera watabarijwe i Rambura, 6) Kigeli IV Rwabugili watabarijwe mu bitwa bya Munanira. Aho hose ni mu Murenge wa Rutare.
AKomeza adutangariza ko Abagabekazi batabarijwe i Rutare ari bane: 1) Nyirakigeli I Nyanguge wari nyina wa Mukobanya, akaba yaratabajwe i Nyansenge; 2) Nyirakigeli III Rwesero wari nyina wa Ndabarasa, akaba yaratabarijwe mu Kabira ka Rutare, iruhande rw’Ikigo nderabuzima cya Rutare; 3) Nyiramibambwe III Nyiratamba wari nyina wa Mibambwe III Sentabyo, 4) Nyirayuhi V Kanjogera wari nyina wa Yuhi V Musinga, akaba yaratabarijwe hafi y’umusezero w’umugabo we Rwabugili i Munanira.
Akomeza agira ati "Abami bagombaga gutabarizwa (gushyingurwa) i Rutare ni abitwaga Kigeli, Mutara na Cyilima. Ariko rero nta Cyilima wigeze atabarizwa i Rutare kuko uwagombaga kuhatabarizwa yari Cyilima II Rujugira wagombaga gutabazwa n’ubuvivi bwe Mutara II Rwogera, kuko umugogo wa Cyilima wagombaga gutabazwa na Mutara nyuma y’ingoma enye. Mutara II Rwogera ntiyabashije gutabaza umugogo wa Cyilima, utegereza kuzatabazwa na Mutara III Rudahigwa. Umwami Musinga abonye ko abazungu batazareka Rudahigwa awutabaza kubera ko yari yarabaye incuti yabo, atageka Abiru gutabariza uwo mugogo aho woserezwaga i Gaseke."
Muyombano Petero Selesitini atangaza ko amateka y’u Rwanda akwiye gusigasirwa hakabaho ibimenyetso biyagaragaza, ku buryo atakwibagirana. Agira ati “Amateka yacu ni cyo gihugu, ndifuriza urubyiruko kumenya aho rwakomotse, u Rwanda na rwo rukayasigasira. Ntidukwiye kwiga amateka y’abazungu dusize ayacu.”
Uretse umusezero wa Kigeli Rwabugili wubakiwe, ahandi haranga amateka y’abami mu murenge wa Rutare uhasanga ibigabiro, aribyo bikumyenyesha ko hari amateka akomeye y’aho hantu cyangwa se higeze guturwa n’abantu bakomeye.


text:
N’ubwo ari ukureba aho tugeze dushyira mu bikorwa imyanzuro yose uko ari 50, nishimiye kubamenyesha ko 8% muri yo twarangije kuyishyira mu bikorwa. Ibi ni ibyatangajwe na minisitiri w’ubutabera, Johnston Busingye ubwo yatangizaga inama yasuzumirwagamo aho ishyirwa mu bikorwa ry’ibyifuzo nama 50 ku isuzuma ngarukagihe ku burenganzira bwa muntu.
Hari kuwa 06 Gashyantare 2018 ubwo Minisiteri y’Ubutabera n’abafatanyabikorwa bayo bahuriraga mu nama yari igamije gusuzuma aho bageze bashyira mu bikorwa ibyifuzo nama 50 ku isuzuma ngarukagihe ku burenganzira bwa Muntu (UPR) u Rwanda rwahawe mu Ugushyingo 2015 n’Akanama k’Umuryango w’Abibumbye gashinzwe iyubahirizwa ry’Uburenganzira bwa Muntu narwo rukabyemera.
Iyi nama yari iyobowe na Minisitiri w’Ubutabera akaba n’Intumwa Nkuru ya Leta, Busingye Johnston yari igamije guhuriza hamwe abafatanyabikorwa mu ishyirwa mu bikorwa rya UPR kugira ngo barebe aho bahagaze nyuma y’imyaka ibiri bahawe ibyo byifuzo nama, gushaka amakuru yafasha mu gukora raporo ya gatatu y’isuzuma ngarukagihe, gusuzuma ibyo bagezeho, kureba ibibazo bahuye nabyo no gufata ingamba zabafasha kubyivanamo, kugira ngo muri raporo itaha bazabe bashyize mu bikorwa ibyifuzo nama byose bahawe.
Afungura inama, Minisitiri w’Ubutabera akaba n’Intumwa Nkuru ya Leta Busingye Johnston yasobanuye ko kugeza ubu Ibyifuzo nama cyangwa se imyanzuro ingana na 8% yarangiye gushyirwa mu bikorwa. Yagize ati “N’ubwo ari ukureba aho tugeze dushyira mu bikorwa imyanzuro yose uko ari 50, nishimiye kubamenyesha ko 8% muri yo twarangije kuyishyira mu bikorwa. N’indi nayo iri mu nzira nziza ishyirwa mu bikorwa. Dukurikije ubushake bugaragazwa n’inzego zishinzwe gushyira mu bikorwa iyi myanzuro Leta ifite icyizere ko mbere ya raporo itaha imyanzuro yose izaba yaragezweho.”
Minisitiri yanashimangiye ko gushyira mu bikorwa ibyifuzo nama bya UPR ari inshingano y’ibanze ya Leta. Yagize ati “UPR iza ku mwanya wa mbere mu gushyira imyanzuro mu bikorwa no kubahahiza uburenganzira bw’Ikiremwamuntu. Ntabwo ari ukugira ngo Igihugu kigaragare neza mu gusubiza ibibazo bijyanye n’Uburenganzira bwa Muntu mu kanama gashinzwe iyubahiriza ry’uburenganzira bwa Muntu, ahubwo ni inshingano z’Igihugu guha abenegihugu uburenganzira bwa Muntu bahabwa n’itegeko.”
Iyi nama yahuje abafatanyabikorwa ba Minisiteri, barimo abagize akanama gashinzwe gukora icyegeranyo ku iyubahirizwa ry’uburenganzira bwa Muntu bo mu nzego za Leta, Sosiyete sivile n’Umuryango w’Abibumbye.
Kanda Subscribe ujye ubona Video zigezweho
Aho u Rwanda rugeze rushyira mu bikorwa ibyifuzo nama bya Loni ku burenganzira bwa muntu
N’ubwo ari ukureba aho tugeze dushyira mu bikorwa imyanzuro yose uko ari 50, nishimiye kubamenyesha ko 8% muri yo twarangije kuyishyira mu bikorwa. Ibi ni ibyatangajwe na minisitiri w’ubutabera, Johnston Busingye ubwo yatangizaga inama yasuzumirwagamo aho ishyirwa mu bikorwa ry’ibyifuzo nama 50 ku isuzuma ngarukagihe ku burenganzira bwa muntu.


text:
Rwanda | Kamonyi: Itorero ryo kurwego rw’umudugudu rizafasha mu iterambere n’umuco
Nyuma y’uko hamwe na hamwe mu midugudu igize akarere ka Kamonyi hatangijwe itorero ry’igihugu kuri urwo rwego, abaturage bavuga ko bunguka ubumenyi bwinshi buzabafasha mu gukunda igihugu, kubana neza, More...
Rwanda : Gatsibo:ubwo basozaga icyumweru cya Gacaca basanze hari abatarishyuye imitungo
Abaturage bo mu kagari ka Kabarore umurenge wa kabarore bashima uburyo gacaca yashoboye kubagarurira ubwiyunge no kubakuramo urwicyekwe kuko nyuma y’uko bamwe bangije imitungo yabandi bakayishyura mu gihe More...
Ikipe uko yaba imeze kose igihe yiyemeje gukorera hamwe nta kiyinanira-Murayire
Inama y’umutekano yaguye y’akarere ka Kirehe kuri uyu wa 14/06/2012 yarateranye barebera hamwe uburyo umutekano wifashe muri aka Karere iyi nama ikaba yari iya nyuma isoza umwaka w’ingengo y’imari. Iyi More...
Gicumbi :Abakozi bashinzwe irangamimerere barimo guhugurwa ku ikoranabuhanga
Abakozi bashinzwe irangamimerere mu karere ka Gicumbi barimo guhugurwa muri gahunda yo gutegura ikigega cy’imibare cy’Akarere hakoreshejwe ikoranabuhanga (web based district data base). Umwe mu bahugurwa Habiyakare More...
Ibarura rusange rya 2012 rizatwara miliyoni 21.3z’amadollars
Nyuma y’ibarura rusange ryabaye 1978, 1991 hamwe na 2002, mu Rwanda hagiye gukorwa ibarura rusange ryafasha leta kumenya umubare abanyarwanda bagezeho no kubakorera igenamigambi rirambye muri EDPRS, DDP More...
Gisagara: Abashakanye bakwiye guhora bameze nk’abarambagizanya
Abatuye mu karere ka Gisagara barigishwa kubana neza n’abo bashakanye kugirango babashe gushyira hamwe maze bakore bateze imbere ingo zabo. Byagaragaye kenshi ko umubano mubi mu rugo uri mu bya mbere bituma More...
Ruhango: 56’4% by’ingo zigize akarere ka Ruhango zugarijwe n’ubukene
Twagirumukiza Epimaque asaba abaturage gukorana imbaraga  Mu bushakashashatsi bwagaragajwe muri Gashyantare umwaka wa 2012, bwerekanye ko akarere ka Ruhango kaza mu turere tucyugarijwe n’ubukene. Ubu bushakashatsi More...
NSR | Gisagara : Ubufatanye mu baturage ni umusingi w amahoro
Abaturage bo mukarere ka Gisagara basobanuriwe ko gufatanya hagati yabo ari byo bya mbere bizabageza ku mahoro nyayo n’iterambare rirambye. Inama y’abayobozi muri Save Mu mirenge imwe n’imwe More...
Rwanda | Gisagara : Ubufatanye mu baturage ni umusingi w’amahoro
Abaturage bo mukarere ka Gisagara basobanuriwe ko gufatanya hagati yabo ari byo bya mbere bizabageza ku mahoro nyayo n’iterambare rirambye. Inama y’abayobozi muri Save Mu mirenge imwe n’imwe More...
Rwanda | Ngo kuba batishimira aho bakora bituma bata akazi uko biboneye
Bamwe mu bakozi bo mu rwego rw’akarere baturuka mu turere tugeze kuri dutanu baratangaza ko kuba abakozi batari bake basezera ku tuzi kwa hato na hato ngo byaba biterwa n’uburyo bafatwa mu kazi kuruta More...


text:
Gushyira amafi mucyuzi bibanzirizwa no kubanza gutunganya icyuzi. Ingano bisobanura gushyira umubare uhagije w’ubwoko bw’amafi bwa toranijwe kubuso nyabwo mu cyuzi. Harimo no gutwara amafi akiri mazima. Inama wagenderaho mukumenya ingano y’amafi ushyira mu cyuzi.
- kongera ubwisanzure bw’amafi uyatwara, guhagarika kuyagaburira hagati y’umunsi umwe kugera kuri itatu mbere no mugihe uyatwara(uyimura).
- gushyira amfi ahantu hakonje kare mu masaha ya mugitondo no kugabanya cyane bishoboka umwanya amara mu nzira.
- ni byiza cyane guashyira mu mazi meza ubwoko bw’amafi nka injera,insonzi…. No kudashyiramo ubundi bwoko butazwi.
- reba umuntu ubizobereyemo agufashe mugutwara amafi uyakura mu cyororero.
- orora utwana tw’amafi dufite ubuzima bwiza kandi nta nindwara dufite.
- menyereza amafi imiterere y’icyirere mbere yo kuyazana. Kuyamenyereza bishobora gukorwa mu ntambwe zikurikira:
- gutwara utwana tw’amafi mu ikariyi irimo amazi
- gushyira iyo karayi nibiyirimo utabivanze mu cyuzi.
- ukabireka iminota igera kuri mirongo itatu.
- uvange amazi yo mu ikarayi hamwe nayo mucyuzi buhoro buhoro.
- ikarani uyinjize hasi mu cyuzi noneho utwana tuvemo dutangira koga mu mazi yo mu cyuzi gishya


text:
Ntibihagije kwakira umukiriya neza, kumenya ko ikibazo cye cyakemutse na byo ni ngombwa
Ibi byagaragajwe na Guverineri w’Intara y’Amajyepfo, Munyantwari Alphonse, mu kiganiro yagiranye n’abakozi bo mu Turere tw’Intara y’Amajyepfo bakora imirimo ijyanye no kwakira abaturage baje babagana, mu gihe cy’amahugurwa y’umunsi umwe ku bijyanye no kwakira neza abakiriya,iyi nama bayigiriye i Huye kuwa 26 Kamena.
Guverineri Munyantwari yagize ati “ntibihagije kwakira umuntu umusekera no kumuyobora bigaragaza ko umwitayeho. Ugomba no gukurikirana ukamenya ko serivisi wamuyoboyemo yamukemuriye ikibazo.â€
Ibingibi Guverineri yabivugiye ko ngo hari Uturere usangamo ikayi igaragaramo abantu bakiriwe n’ibyabagenzaga, ugasanga muri iyo kayi ahanditse aho ibibazo byagenzaga abaturage byoherejwe kugirango bikemuke, urugero nko mu Mirenge, nyamara ntihagaragare ahanditse ko ibibazo byakemutse. Ibi rero yabishimangiye agira ati “kwita ku bantu baje batugana no kubabwira neza ni ngombwa, ariko intego yo kwakira neza igerwaho iyo ikibazo cyabagenzaga gikemutseâ€.
Guverineri kandi yibukije abari mu mahugurwa ko uko bitwara bitanga isura y’aho bakorera, ndetse n’iy’igihugu muri rusange. Yagize ati “iyo wakiriye umuntu nabi, agenda avuga nabi aho ukora. Hoteli Credo yakiriye neza umunyamahanga, agenda yishimye ku buryo avuga ko u Rwanda rwakira neza abashyitsi, ndetse na mugenzi we uje mu Rwanda yabiganirije agashakisha ya Hoteli bamubwiye akaba ari yo ajya kuraramo.â€
Guverineri rero ati “mu Ntara y’amajyepfo, isuku n’inseko ni byo twiyemeje. Akanyamuneza ku isura no mu mvugo twiyemeje kubigira ibyacu. Kubaha abatugana bose ndetse tutibagiwe n’icyubahiro tugomba abaturuta na byo tubigire ibyacu, kandi tujye tuzirikana igihe cyose ko ijambo ryiza ari ari mugenzi w’Imanaâ€